Blog – ppissis.com.cy – Page 2\nΑντίστροφη μέτρηση για την Black Friday στην Κύπρο\nΗ Black Friday έρχεται στην Κύπρο!\nΜπες τώρα στη μηχανή σύγκρισης τιμών της Κύπρου και σύγκρινε τις μειωμένες τιμές της Black Friday!\nΕμείς δεν θα μπορούσαμε παρά να μετράμε αντίστροφα για τη μεγαλύτερη πτώση τιμών στην Κύπρο. Για όσους αναζητούν προσφορές από κυπριακά καταστήματα σε κινητά τηλέφωνα, laptop, τηλεοράσεις, tablet, αλλά και ρούχα, παπούτσια, ή ακόμα και οικιακές συσκευές, η Black Friday είναι η καλύτερη στιγμή για να τα αγοράσουν.\nΓια τους πιο ανυπόμονους, που η Black Friday είναι λίγο μακριά και δεν μπορούν να περιμένουν, μπορούν τα βρουν από τώρα προσφορές σε ότι κι αν ψάχνουν στην σελίδα των ppissis deals.\nΤι είναι όμως η Black Friday, ή στα ελληνικά η Μαύρη Παρασκευή;\nΗ Black Friday μας έρχεται από τις ΗΠΑ, αν και τον ενδιαφέρον που δείχνουμε στην Κύπρο για αυτήν την ημέρα, θα μπορούσαν να την έκαναν και αμιγώς κυπριακή. Δυστυχώς όμως μας πρόλαβε η άλλη πλευρά του Ατλαντικού, όπου η Μαύρη Παρασκευή σηματοδοτούσε την επίσημη έναρξη της εορταστικής περιόδου των Χριστουγέννων. Η Μαύρη Παρασκευή ακολουθεί την επομένη μιας σημαντικής γιορτής για τις ΗΠΑ: Της Ημέρας των Ευχαριστιών (Thanksgiving), που γιορτάζεται την τελευταία Πέμπτη του Νοεμβρίου κάθε έτους.\nΑπό που πήρε το όνομά της η Black Friday;\nΥπάρχουν πολλές εκδοχές για την προέλευση του ονόματος. Επικρατέστερη φαίνεται να είναι αυτή που δημοσιεύτηκε στην εφημερίδα «Philadelphia Inquirer» στο φύλλο της 28ης Νοεμβρίου 1981.\nΣύμφωνα με αυτήν, το όνομα προέρχεται από τη σήμανση με μαύρο μελάνι των κερδών των επιχειρήσεων, σε αντίθεση με το κόκκινο μελάνι που χρησιμοποιούνταν για τις ζημιές. Έτσι, η έναρξη της εορταστικής περιόδου που συμπίπτει με την Μαύρη Παρασκευή, υποδήλωνε τις αυξημένες πωλήσεις των επιχειρήσεων.\nΠότε είναι η Black Friday στην Κύπρο για το 2018;\nΗ Black Friday στην Κύπρο για το 2019 θα λάβει χώρα στις 23 Νοεμβρίου. Βέβαια δεν είναι λίγα τα καταστήματα που αρκετά νωρίτερα από την ημέρα αυτή ξεκινούν σημαντικές προσφορές. Στην ενότητα ppissis deals, μπορείς να βρεις συγκεντρωμένες όλες τις τρέχουσες προσφορές των καταστημάτων της Κύπρου, αν πιστεύεις ότι η 29η Νοεμβρίου είναι μακριά.\nΓίνονται πραγματικές προσφορές στην Black Friday στην Κύπρο;\nΣτην Κύπρο ίσως χρειαστήκαμε λίγο περισσότερο καιρό για να αγκαλιάσουμε το θεσμό της Black Friday. Δεν ήταν λίγες οι φορές που οι τρέχουσες προσφορές των καταστημάτων εμφανίστηκαν υπό τις διαφημίσεις για την Μαύρη Παρασκευή. Τα τελευταία όμως χρόνια, ολοένα και περισσότερες επιχειρήσεις στην Κύπρο προχωρούν σε σημαντικές προσφορές, ειδικά για την Black Friday.\nΠως με βοηθάει το ppissis στην Black Friday;\nΤο ppissis.com.cy σε βοηθάει όλο το χρόνο να γλιτώνεις χρήματα, αφού σου επιτρέπει να συγκρίνειw την τιμή του προϊόντος που θέλεις να αγοράσεις, μεταξύ δεκάδων καταστημάτων της Κύπρου. Ειδικά όμως σε ότι αφορά τις προσφορές της Black Friday η ενότητα ppissis deals θα σε περιμένει με διαρκείς ανανεώσεις των τρέχουσων προσφορών.\nPosted on November 17, 2019 February 4, 2020 Author ppissis teamCategories PR & MediaTags mobile-phonesLeave a comment on Αντίστροφη μέτρηση για την Black Friday στην Κύπρο\nΤο ppissis.com.cy υπερήφανος χορηγός του 1ου Διεθνούς Σκακιστικού Τουρνουά | Λάρνακα 2019\nΗ μηχανή σύγκρισης τιμών της Κύπρου, ppissis.com.cy με υπερηφάνεια παρουσιάζει το 1ο Διεθνές Σκακιστικό Τουρνουά, που θα διεξαχθεί στην Λάρνακα από τις 25 Οκτωβρίου μέχρι και την 2 Νοεμβρίου 2019.\nΗ Κυπριακή Σκακιστική Ομοσπονδία (ΚΥ.Σ.Ο.) και ο Όμιλος Φίλων Σκακιού (Ο.Φ.Ι.Σ.) είναι οι πιο παλιοί σκακιστικοί οργανισμοί στην Κύπρο, που εδώ και πάρα πολλά χρόνια, διαδίδουν και εξαπλώνουν το σκάκι σε ολόκληρο το νησί μας. Προχωρούν από κοινού ή και ξεχωριστά στη διοργάνωση πάνω από 30 σκακιστικών εκδηλώσεων κάθε χρόνο, με τη συμμετοχή εκατοντάδων σκακιστών σε αυτές. Οι εκδηλώσεις αυτές είναι Σκακιστικά Τουρνουά, Καλλιτεχνικό Σκάκι, Σεμινάρια Προπονητικής και Διαιτησίας κ.τ.λ.\nΦέτος για πρώτη φορά ο ΟΦΙΣ και το Ξενοδοχείο Flamingo Beach Hotel Larnaca, υπό την αιγίδα του Προέδρου της Κ.Υ.Σ.Ο. και του Δήμου Λάρνακας και τη στήριξη της ΚΥ.Σ.Ο. και του ΚΟΑ, προχωρούμε όλοι μαζί στη συνδιοργάνωση του 1ου Διεθνούς Σκακιστικού Τουρνουά, το μεγαλύτερο που έχει διοργανωθεί μέχρι σήμερα στην Κύπρο, που θα πραγματοποιηθεί στην Κύπρο (Λάρνακα), από τις 25 Οκτωβρίου μέχρι και την 2 Νοεμβρίου 2019.\nΤο τουρνουά αποτελεί ουσιαστικά επένδυση στα παιδιά μας, τους αυριανούς Κύπριους Σκακιστές Διεθνούς Επιπέδου. Γίνεται μια προσπάθεια μέσα από την οποία πολλά παιδιά θα αποκτήσουν κίνητρο να ασχοληθούν με το σκάκι, ένα άθλημα καθ’ ομολογία ωφέλιμο στον άνθρωπο σε όλες της φάσεις της ζωής του και ειδικότερα τη φάση της νεαρής ηλικίας. Τα παιδιά και οι υπόλοιποι σκακιστές θα έρθουν σε επαφή με σκακιστές πολύ υψηλού επιπέδου, παγκόσμιας κλάσης και θα αποκτήσουν δεξιότητες και ικανότητες που χρειάζονται όλοι οι άνθρωποι.\nΧρηματικά έπαθλα: Τα έπαθλα είναι σε Ευρώ\nΓενική Κατάταξη | 1500_1000_500_300_200_100_60_40\nΚάτω των 2200 | 100____60____40___________________\nΚάτω των 2000 | 100____60____40___________________\nΚάτω των 1800 | 100____60____40___________________\nΓυναίκες | 100____60____40_________________________\nΚάτω των 16 χρόνων | 60____ 40______________________\nΚάτω των 14 χρόνων | 60____ 40______________________\nΚάτω των 12 χρόνων | 60____ 40______________________\nΠάνω των 55 χρόνων | 60____ 40______________________\nΣε περίπτωση ισοβαθμίας τα χρηματικά έπαθλα θα δοθούν με το σύστημα Hort. Κανένας Σκακιστής δεν μπορεί να κερδίσει πάνω από ένα έπαθλο.\nα) Cut Buchholz-1\nb) Direct encounter\nc) Most Black\nd) Greater number of victories.\nΚύπελλα θα δοθούν στους πρώτους 4 της Γενικής κατάταξης και στους πρώτους 3 όλων των κατηγοριών.\nα) Σκακιστές χωρίς Διεθνή ΕΛΟ 80 Ευρώ\nβ) Σκακιστές έως 1500 Διεθνή ΕΛΟ 60 Ευρώ\nγ) Σκακιστές 1500 – 2000 Διεθνή ΕΛΟ 40 Ευρώ\nδ) Σκακιστές πάνω από 2000 Διεθνή ΕΛΟ 20 Ευρώ\nΔωρεάν συμμετοχή στους σκακιστές που έχουν τον τίτλο G.M., I.M. και στις σκακίστριες W.G.M.\nΕΓΓΡΑΦΗ ΣΤΟ ΤΟΥΡΝΟΥΑ:\nΟι συμμετοχές πρέπει να αποσταλούν μέσω ηλεκτρονικού ταχυδρομείου: [email protected], το αργότερο έως τις 13 Οκτωβρίου 2019 και να περιλαμβάνουν πλήρες όνομα, βαθμολογία FIDE, τηλέφωνο και ημερομηνίες άφιξης και αναχώρησης.\nΠροσφέρονται προνομιακές τιμές για διαμονή στο ξενοδοχείο Flamingo Beach Hotel Larnaca μέσω της ιστοσελίδας της διοργάνωσης\nPosted on October 13, 2019 October 13, 2019 Author ppissis teamCategories MarketTags mobile-phonesLeave a comment on Το ppissis.com.cy υπερήφανος χορηγός του 1ου Διεθνούς Σκακιστικού Τουρνουά | Λάρνακα 2019\n2+1 κινητά του 2019 που αξίζουν την προσοχή σου\nΌπως κάθε χρόνο, έτσι και φέτος, το φθινόπωρο αποτελεί το ορόσημο για τα νέα κινητά που έρχονται. Αυτό φυσικά δεν σημαίνει ότι όλοι οι κατασκευαστές κινητών συγχρόνισαν τα ρολόγια τους και με κάποιο τρόπο παρουσιάζουν ταυτόχρονα τα νέα τους μοντέλα. Σε κάθε περίπτωση όμως, η γνωστή και μη εξαιρετέα εταιρεία με το μισοφαγωμένο μήλο, εδώ και χρόνια δίνει τον τόνο στην αγορά κινητών τηλεφώνων, αφού μέχρι πρόσφατα διατηρούσε την αδιαμφισβήτητη υπεροχή στο κομμάτι της καινοτομίας.\nΑνεξάρτητα όμως από τη μεγάλη συζήτηση για την καινοτομία -ή μη- των iPhone, τις επιπτώσεις για τη Huawei της κόντρας με τις ΗΠΑ και την αναμονή για την κυκλοφορία κινητών 5G, το 2019 προβλέπεται μια ιδιαίτερα ενδιαφέρουσα χρονιά ως προς τα κινητά που θα κυκλοφορήσουν.\niPhone 11, iPhone 11 Pro και iPhone 11 Pro Max\nΉ όπως τουλάχιστον αναμένουμε να ονομάσει η Apple τις νέες τις συσκευές. Για όσους έχουν πραγματική αγωνία για τον τίτλο κάτω από τον οποίο θα κυκλοφορήσουν, δεν έχουν παρά να περιμένουν λίγες ώρες, καθώς το event της 10 Σεπτεμβρίου στο αμφιθέατρο Steve Jobs, απέχει ελάχιστα.\nΑπό τις μέχρι τώρα διαρροές, μαθαίνουμε πως οι μανιακοί της 5G τεχνολογίας μάλλον θα απογοητευτούν, αφού κανένα από τα μοντέλα δεν προβλέπεται να την υποστηρίζει. Αρκετά παρήγορο σε αυτό, είναι ότι ελλείψει δικτύου 5G στην Κύπρο, όπως και στις πλείστες χώρες, η χρηστική αξία μιας συσκευής με τέτοιες προδιαγραφές σήμερα, είναι μάλλον περιορισμένη.\nΩστόσο σε επίπεδο αλλαγών από τους προκατόχους, iPhone XR, iPhone XS και iPhone XS Max, οι οπαδοί της Apple μάλλον δεν θα απογοητευτούν.\nΗ πλέον αναμενόμενη αλλαγή έχει να κάνει με την ενίσχυση της απόδοσης των καμερών στις συσκευές. Ειδικά η οπίσθια κάμερα (ουσιαστικά πρόκειται για μία τριπλή κάμερα) φιλοδοξεί να αναβαθμίσει σημαντικά την οπτική αποτύπωση του βάθους, αλλά και να επιτρέπει πολύ καλύτερες ευρυγώνιες λήψεις. Επίσης σημαντικές βελτιώσεις αναμένονται και ως προς τη λήψη φωτογραφιών σε συνθήκες χαμηλού φωτισμού. Ανάλογα βελτιωμένες αναμένονται και οι επιδόσεις στην καταγραφή βίντεο, με την εταιρεία ωστόσο να κρατά επιμελώς απόρρητες περαιτέρω πληροφορίες, γεγονός που μας επιτρέπει να αναμένουμε κάτι ιδιαίτερα εντυπωσιακό.\nΤο iPhone 11, όπως και τα προηγούμενα μοντέλα της αμερικανικής εταιρείας θα βασιστεί στο νέο chipset της εταιρείας, Α13 Bionic. Αυτό, το πιθανότερο είναι να συνοδεύεται από 4GB RAM στα premium high-end μοντέλα, ενώ αναφορικά με τον αποθηκευτικό χώρο τα μοντέλα πιθανώς να κατατάσσονται, στα 128, 256 και 512GB.\nΩς προς το πολυσυζητημένο θέμα της τιμής του νέου iPhone στην Κύπρο, θα πρέπει να περιμένουν λίγο ακόμα. Μολονότι δεν αναμένουμε καμία ευχάριστη έκπληξη, με τις μέσες τιμές των νέων συσκευών να αγγίζουν και πάλι τα 1000 ευρώ, η Apple φροντίζει και για όσους δεν διατίθενται να ξοδέψουν ένα τέτοιο ποσό. Φήμες θέλουν την εταιρεία να ετοιμάζει ένα μοντέλο πανομοιότυπο του SE, το οποίο θα λανσαριστεί ως η οικονομικότερη εκδοχή. Κάτι τέτοιο όχι μόνο θα επιτρέψει στους θαυμαστές των iPhone στην Κύπρο, αλλά και όλο τον κόσμο να αποκτήσουν μια συσκευή του αγαπημένου τους brand, αλλά και στην ίδια την εταιρεία να ανακτήσει το μερίδιο αγοράς των mid-range οικονομικά κινητών, που βλέπει να μειούται λόγω του ασιατικού ανταγωνισμού.\nΕναλλακτικό όνομα της συσκευής θα μπορούσε να είναι “ο μεγάλος ασθενής”, αφού η Huawei φαίνεται να χάνει -προς ώρας τουλάχιστον- τη μάχη με τον Πρόεδρο Τράμπ. Η νέα συσκευή του κινεζικού κολοσσού αναμένεται χωρίς google maps, play store και εν γένει οτιδήποτε προέρχεται από τη Google.\nΚαι μπορεί μεν η ίδια η εταιρεία να προαναγγέλλει το λανσάρισμα δικού της οικοσυστήματος, ωστόσο η κυκλοφορία του Mate 30 παραμένει ένα τεράστιο στοίχημα, που σίγουρα πολλοί θα παρακολουθήσουμε με ενδιαφέρον. Προς το παρόν πάντως το in-house λογισμικό της εταιρείας, HarmonyOS, αναμένεται να είναι έτοιμο την Άνοιξη του επόμενου έτους, επομένως να ενσωματωθεί στη σειρά P40, εάν μέχρι τότε δεν έχει βρεθεί συμβιβαστική λύση με τις ΗΠΑ.\nΒάσει όσων γνωρίζουμε για την ώρα, η εταιρεία ούτε μπορεί (ούτε και βεβαίως θέλει) να εμποδίσει κάθε μεμονωμένο χρήστη που θα αγοράσει το Mate 30 και Mate 30 Pro, να εγκαταστήσει μέρος της σουίτας της google. Ωστόσο είναι αντιληπτό πως η μη προεγκατάσταση, αλλάζει τα δεδομένα για την κινεζική εταιρεία και την πιθανή απήχηση της νέας της συσκευής.\nΩς προς τα χαρακτηριστικά των νέων συσκευών, που ομολογουμένως έχουν περάσει σε δεύτερη μοίρα εν μέσω αυτής της αναστάτωσης, τα Huawei Mate 30 και Mate 30 Pro θα συνεχίσουν να χρησιμοποιούν κάμερες της Leika, ικανοποιώντας τους απαιτητικότερους λάτρεις της φωτογραφίας.\nΟι νέες συσκευές θα έρχονται με γυάλινη οπίσθια επιφάνεια με ενσωματωμένο αισθητήρα δακτυλικών αποτυπωμάτων και AMOLED οθόνη με 90Hz ρυθμό ανανέωσης, ώστε να συναγωνιστεί το OnePlus 7 Pro.\nΕπίσης το Huawei Mate 30 Pro αναμένεται να είναι εξοπλισμένο με τον 7nm επεξεργαστή Kini 985, να έχει 4.000mAh μπαταρία η οποία υποστηρίζει ταχεία φόρτιση και να τρέχει EMUI 10.\nΓια όλα τα χαρακτηριστικά των δύο νέων συσκευών, αλλά κυρίως για το τι θα συμβεί με το οικοσύστημα της Google και της Huawei, δεν έχουμε παρά να περιμένουμε έως τις 19 Σεπτεμβρίου, οπότε και θα γίνει η επίσημη παρουσίαση.\nXiaomi Mi Mix 3, Xiaomi Mi 9 και Xiaomi Mi A3\n3 μοντέλα με αρκετές διαφορές, αλλά με ένα κοινό χαρακτηριστικό: Την υψηλή ανταπόκριση του κοινού. Ιδίως οι δύο πρώτες συσκευές που βρίσκονται ήδη σε κυκλοφορία αρκετό διάστημα στην Κύπρο, έχουν γίνει δεκτές με ενθουσιασμό από τους χρήστες.\nΗ αλήθεια είναι πως πάει καιρός από τότε που ο μέσος χρήστης στην Κύπρο αναρωτιόταν για την αξιοπιστία της Xiaomi. Από τότε πολλά έχουν αλλάξει, μα κυρίως η κινεζική εταιρεία μας έχει κυριολεκτικά βομβαρδίσει με ποιοτικές συσκευές (τουλάχιστον στην πλειονότητά τους) και μάλιστα διαθέσιμες σε πολύ λογικές τιμές.\nΔεν είναι λοιπόν παράδοξο, που η προσδοκίες για το πλέον οικονομικό Xiaomi Mi A3 είναι τόσο αυξημένες. Η συσκευή που έχει επίσημα παρουσιαστεί και κυκλοφορήσει,διαθέτει μία εξαιρετικής ευκρίνειας και εξαιρετικής αποτύπωσης χρωμάτων AMOLED οθόνη 6.088 ιντσών, που θα ικανοποιήσει και τους πιο απαιτητικούς. Είναι εξοπλισμένο με οκταπύρηνο επεξεργαστή Snapdragon 665 και η μπαταρία του είναι χωρητικότητας 4.030mAh.\nΗ καινοτομία του έγκειται στον αισθητήρα δακτυλικού αποτυπώματος, ο οποίος βρίσκεται κάτω από την οθόνη. Δηλαδή, αρκεί ένα άγγιγμα με τον αντίχειρα στην οθόνη, για να ξεκλειδώσει. Ο κινεζικός κολλοσός φαίνεται πως δεν έκανε οικονομία ούτε στο σκέλος της κάμερας, αφού το Χιαομι Μι3 διαθέτει τριπλή εξωτερική AI κάμερα 48MP με υπερευρυγώνιο φακό και 32MP selfie AI κάμερα.\nΑυτή, όπως άλλωστε τονίζει η εταιρεία «Βλέπει Περισσότερα».\nΑν πιστεύεις ότι υπάρχουν συσκευές που με αγωνία περιμένουμε και ακόμα δεν τις είδες σε αυτό το άρθρο, τότε μπράβο σου, έχεις δίκιο. Μείνε συντονισμένος στο blog του ppissis.com.cy για ακόμα αναλυτικότερες παρουσιάσεις όσων έρχονται να μας καταπλήξουν.\nΜέχρι τότε μην ξεχνάς, πως μπορείς να συγκρίνεις τιμές κινητών από Κύπρο, μόνο εδώ!\nPosted on September 9, 2019 October 8, 2019 Author ppissis teamCategories MarketTags mobile-phonesLeave a comment on 2+1 κινητά του 2019 που αξίζουν την προσοχή σου\nΣυμβουλές αγοράς laptop από Κύπρο | Φτηνό, επαγγελματικό ή gaming; [updated 2019]\nΗ αγορά laptop είναι σίγουρα μια διαδικασία που απαιτεί αρκετό χρόνο, βασικές [τουλάχιστον] γνώσεις και συχνά, αρκετά χρήματα. Στην Κύπρο μάλιστα, μέχρι πριν μερικά χρόνια απαιτούσε και υπομονή. Συχνά ένα νέο laptop δεν κυκλοφορούσε στην Κύπρο ταυτόχρονα με τις μεγάλες χώρες του εξωτερικού. Τουλάχιστον σήμερα αυτό το εμπόδιο το έχουμε ξεπεράσει. Τα τρία πρώτα όμως παραμένουν.\nΑυτό, γιατί αντίθετα με τους σταθερούς υπολογιστές, το laptop έχει αρκετά πιο περιορισμένες δυνατότητες μελλοντικής αναβάθμισης. Με άλλα λόγια, όταν αγοράζεις laptop, πρέπει να έχεις στο μυαλό σου πως είναι μία συσκευή που θα πρέπει να καλύπτει τις ανάγκες σου για τα επόμενα χρόνια.\nΚαι μιας και αναφερθήκαμε στις ανάγκες σου, αυτές είναι που καθορίζουν το αν μία επιλογή laptop είναι “καλή”, ή “κακή”. Όπως δεν γίνεται να έχεις απαιτήσεις από ένα notepad να τρέχει επαρκώς ένα βαρύ παιχνίδι, έτσι και το να επενδύσεις μια μικρή περιουσία για τη νέα σου συσκευή απλά και μόνο για να κάνεις ηλεκτρονικές βόλτες στα social media, δεν θα μπορούσε κάποιος να πει ότι είναι πολύ έξυπνη επιλογή.\nΠροσδιόρισε το σημαντικότερο χαρακτηριστικό που χρειάζεται να έχει το laptop σου\nΑυτή η κατηγορία συσκευών συναντάται κυρίως σε μαθητές, φοιτητές, ή απλώς άτομα που χρειάζονται κάτι εύκολο στη μεταφορά, για χρήση εκτός σπιτιού/γραφείου. Αν ανήκεις σε αυτήν την κατηγορία, σίγουρα υπάρχουν βασικές παράμετροι που δεν θα πρέπει να ξεχνάς, όταν κάνεις έρευνα αγοράς για το νέο σου laptop.\nΧρειάζεσαι μία συσκευή που θα ζυγίζει όσο το δυνατό λιγότερο. Αν άμεσα στις επιλογές σου είναι laptops που θα μπορούν με ευκολία να μπουν στην τσάντα σου και να μεταφερθούν. Τα 2kg μπορούν να θεωρηθούν το όριο γι αυτή την κατηγορία, ενώ πλέον υπάρχουν διαθέσιμες στην κυπριακή αγορά και συσκευές των οποίων το βάρος ελαφρώς ξεπερνά το 1kg.\nΣυνώνυμο της φορητότητας του laptop, είναι η διάρκεια της μπαταρίας του. Προσοχή όμως, αναφερόμαστε στη διάρκεια και όχι στη χωρητικότητα της μπαταρίας. Η συνήθεια που μας έμεινε από την αγορά κινητών τηλεφώνων, να αναφέρουμε τη χωρητικότητα σε mAh είναι λάθος όταν αναφερόμαστε σε laptops. Βασικά είναι λάθος και όταν αναφερόμαστε σε κινητά, αλλά δεν είναι αυτό το θέμα μας. Αυτό που ενδιαφέρει εσένα, που είσαι συνέχεια καθ’ οδόν, είναι η μπαταρία του laptop σου να έχει όσο το δυνατό μεγαλύτερη διάρκεια. Ως ελάχιστη αποδεκτή διάρκεια υπολογίζονται οι 5 ώρες. Αν μάλιστα υπολογίσεις και την αναμενόμενη μείωση του χρόνου αυτού όσο χρησιμοποιείς τη συσκευή, πιθανώς χρειάζεσαι ένα laptop του οποίου η μπαταρία εργοστασιακά “κρατάει” πέραν των 6 ωρών.\nΑναζητώντας τη συσκευή σου σε αυτή την κατηγορία, θα πρέπει να είσαι αποφασισμένος ότι θα κάνεις εκπτώσεις στο μέγεθος του laptop, άρα και της οθόνης. Προφανώς είναι πιο εξυπηρετική μία οθόνη 17’’ ακόμα και για δουλειές γραφείου, όμως δεν είναι καθόλου πρακτική για εσένα. Αντίστοιχα, το numeric pad στο πληκτρολόγιο είναι κάτι που ξέρεις πως δεν θα έχει η συσκευή σου.\nΣτα + της κατηγορίας\nΣτα – της κατηγορίας\nΑκατάλληλο για βαριές εργασίες\nΜικρό μέγεθος οθόνης\nΗ σειρά IdeaPad από τη Lenovo, περιέχει περισσότερες από 4 συσκευές που συνδυάζουν τη φορητότητα με τις ικανοποιητικές επιδόσεις και μάλιστα σε εξαιρετικές τιμές.\nΒρες τα καταστήματα στην Κύπρο που διαθέτουν laptops Lenovo και σύγκρινε τιμές εδώ!\nΓια εσένα που το laptop είναι εργαλείο δουλειάς, οι απαιτήσεις είναι πιο αναβαθμισμένες. Εδώ είναι που η επιλογή της σωστής συσκευής γίνεται λίγο πιο περίπλοκη, αφού κάθε παράμετρος του laptop (όπως ο επεξεργαστής, η RAM, ή ο σκληρός δίσκος) μπορεί να είναι καθοριστική για τις τελικές του επιδόσεις.\nΊσως το σημαντικότερο μέρος του νέου σου laptop. Σε ενδιαφέρει ένας επεξεργαστής που θα σου επιτρέπει την πολλαπλή και ταυτόχρονη λειτουργία εφαρμογών, χωρίς το ενοχλητικό πάγωμα, ή τις αργές μεταβάσεις. Αν επιλέξεις ένα laptop που χρησιμοποιεί Intel, τότε η επιλογή του i5 είναι η αφετηρία σου. Αν από την άλλη μιλάμε για επεξεργαστή AMD, τα πράγματα γίνονται πιο σύνθετα, αφού εργοστασιακά ρυθμίζονται για να λειτουργούν με βασικό γνώμονα την εξοικονόμηση ενέργειας (άρα και μεγαλύτερη αυτονομία). Αυτό αναπόφευκτα έχει επιδράσεις στην απόδοση.\nΤο ταίρι του επεξεργαστή σου, που μαζί μπορούν να απογειώσουν την απόδοση του laptop σου. Η πλέον συνηθισμένη RAM των 4GB (αν αναφερόμαστε σε σχετικά οικονομικά μοντέλα) στις περισσότερες των περιπτώσεων θα είναι αρκετή. Αν όμως ανήκεις σε αυτούς που ανοίγουν τα παράθυρα στον browser κατά δεκάδες, ενώ ταυτόχρονα τρέχουν και μερικά προγράμματα γραφείου, μάλλον θα πρέπει να κατευθυνθείς σε μία πιο αναβαθμισμένη επιλογή.\nHDD ή SSD;\nΗ διαρκής μάχη μεταξύ των παραδοσιακών δίσκων και των «νέων» ανταγωνιστών τους καλά κρατεί. Όσο και αν οι HDD δίσκοι τα τελευταία χρόνια έχουν εξελιχθεί σημαντικά, φτάνοντας σε χωρητικότητα ακόμα και τα 10TB. Αυτό βέβαια δεν σημαίνει ότι τα κύρια αδύναμα σημεία τους έχουν εκλείψει. Η ταχύτητά τους καθορίζεται από την ταχύτητα περιστροφής του δίσκου, ενώ σε κάθε περίπτωση δύσκολα φτάνει τις αποδόσεις των SSD δίσκων.\nΚυρίως όμως, επειδή αναφερόμαστε σε μέσο αποθήκευσης, βασική παράμετρος είναι η αξιοπιστία. Οι HDD δίσκοι λόγω κατασκευής εξακολουθούν να είναι ευάλωτοι σε χτυπήματα. Τώρα, από τη στιγμή που μιλάμε για laptop, με τις πιθανότητες να τρανταχτεί η συσκευή σου να είναι αυξημένες, ένας HDD δίσκος, δύσκολα σου εγγυάται σε απόλυτο βαθμό την ασφάλεια των αρχείων σου.\nΑπό την άλλη, οι πολλά υποσχόμενοι SSD που μένουν ανεπηρέαστοι από τραντάγματα, είναι πιο γρήγοροι και καταναλώνουν σαφώς λιγότερη ενέργεια, έχουν ένα βασικό αρνητικό: Την τιμή. Μην παραξενευτείς λοιπόν αν συγκρίνεις δύο laptop με παρόμοια όλα τους τα χαρακτηριστικά, πλην των σκληρών δίσκων και η διαφορά στην τιμή τους είναι μερικές εκατοντάδες ευρώ. Βέβαια η υπεροχή των SSD δίσκων, δεν σημαίνει ότι δεν μπορείς να βρεις laptop που χρησιμοποιεί HDD και να καλύπτει τις ανάγκες σου με το παραπάνω.\nΣτην περίπτωσή σου οι διαστάσεις της οθόνης είναι βασικός παράγοντας, που θα κάνει τη δουλειά σου στο laptop όχι μόνο δυνατή, αλλά και ξεκούραστη. Την ίδια ώρα όμως, αφού πρόκειται για μία φορητή συσκευή, ο παράγοντας της μεταφοράς παραμένει σημαντικός.\nΟι περισσότεροι κινούνται σε μεγέθη οθόνης περί τις 15’’. Ένα μέγεθος ικανό να προσφέρει άνεση ακόμα και όταν εργάζεσαι επάνω σε αρχεία excel.\nΗ συνδεσιμότητα του νέου σου laptop είναι κάτι που ίσως δεν σκέφτεσαι τη στιγμή της αγοράς. Σίγουρα όμως είναι κάτι που θα καταλάβεις σύντομα, όταν χρειαστεί να συνδέσεις περιφερειακές συσκευές στο laptop σου και οι διαθέσιμες θύρες δεν αρκούν. Είτε πρόκειται για ποντίκι, είτε για ένα usb stick, ή εξωτερικό σκληρό δίσκο, ή απλά για ένα laptop gadget, η αξία της θύρας usb μεγαλώνει, όταν τη χρειάζεσαι και δεν υπάρχει. Ανάλογα η υποδοχή για HDMI είναι βασική, αφού το laptop εργασίας σου, είναι πολύ πιθανό να είναι και το laptop προβολής ταινιών στο σαλόνι του σπιτιού σου.\nΙκανοποιητικό μέγεθος οθόνης\nΔυσκολότερη μεταφορά λόγω μεγέθους\nΗ σειρά Inspiron από τη DELL, με την ευρεία γκάμα της, σίγουρα μπορεί να ανταποκριθεί στις ανάγκες σου. Η ποικιλία των μοντέλων της είναι επίσης πολύτιμη, αφού ακόμα και τα βασικά μοντέλα της σειράς διακρίνονται για τις επιδόσεις τους.\nΒρες τα καταστήματα στην Κύπρο που διαθέτουν Dell laptops και σύγκρινε τιμές εδώ!\nΗ αλήθεια είναι πως η Apple ποτέ δεν προσπάθησε ιδιαίτερα για τη συνδεσιμότητα των συσκευών της. Μάλλον έχει προσπαθήσει για το αντίθετο. Τα MacBook φυσικά δεν θα ξέφευγαν από αυτόν τον κανόνα. Παρόλ’ αυτά δε θα μπορούσαν να λείψουν από τη λίστα μας, αποτελώντας επιλογή εκατομμυρίων χρηστών, ως επαγγελματικών laptop.\nΒρες τα καταστήματα στην Κύπρο που διαθέτουν MacBook της Apple και σύγκρινε τιμές εδώ!\nΑν και η προφανής απάντηση είναι πως δεν υπάρχει λόγος να αγοράσεις gaming laptop, ενώ μπορείς να βρεις εξαιρετικά gaming pc και μάλιστα σε καλύτερες τιμές, υπάρχουν περιστάσεις που αυτή είναι η καλύτερη εναλλακτική. Αυτή η κατηγορία όμως δεν περιλαμβάνει μόνο laptops που προορίζονται για gaming, αλλά συσκευές που είναι φτιαγμένες για σκληρές δουλειές. Ε, τι εννοείς ότι το gaming δεν είναι δουλειά;\nΕίτε είσαι λοιπόν gamer, είτε το νέο σου laptop θα αντικαταστήσει το desktop σου, η οθόνη που μάλλον χρειάζεσαι είναι 17’’ ή και μεγαλύτερη. Όχι μόνο γιατί έτσι θα έχεις μία full εμπειρία στο παιχνίδι σου, αλλά και γιατί έτσι θα έχεις την αίσθηση ενός «κανονικού» υπολογιστή, όποια εργασία και αν κάνεις. Η full HD ανάλυση επίσης, είναι μάλλον αδιαπραγμάτευτη για εσένα.\nΣε αυτή την περίπτωση η ύπαρξη δίσκου SSD είναι μονόδρομος για εσένα που αναζητάς ένα laptop επιδόσεων. Η ταχύτητά με την οποία μπορούν να τρέξουν από εφαρμογές, μέχρι παιχνίδια, τους καθιστά την ιδανική επιλογή. Από την άλλη όμως στις πλείστες των περιπτώσεων οι SSD δίσκοι έρχονται με σχετικά περιορισμένη χωρητικότητα.\nΙδανική επιλογή για εσένα είναι ένα μοντέλο που περιλαμβάνει επιπλέον HDD δίσκο, παρέχοντας το μέγεθος που ο SSD δεν θα μπορέσει να σου δώσει.\nΟ Intel Core i9 είναι το πρώτο πράγμα που σου έρχεται στο μυαλό όταν σκέφτεσαι για gaming επεξεργαστή. Και δίκαια μάλιστα, αφού παρά την αυξημένη τιμή των laptops που τους χρησιμοποιούν, η αμεσότητα και η συνεχής του απόδοση κατά τη διάρκεια του παιχνιδιού, θα σε αποζημιώσει.\nΑπό την άλλη, ένας Intel Core i7 είναι σε θέση να ανταποκριθεί παραπάνω από ικανοποιητικά στα περισσότερα παιχνίδια, ή τις πιο απαιτητικές εφαρμογές. Όπως είπαμε όμως από την αρχή, η αγορά laptop δεν γίνεται με βάση μόνο το τι χρειάζεσαι τώρα, αλλά και το τι θα χρειάζεσαι στο μέλλον. Ειδικά αν μιλάμε για ακριβά μοντέλα -όπως αυτά που εξετάζουμε εδώ- η επιλογή της τελευταίας λέξης της τεχνολογίας, μάλλον θα σε δικαιώσει, αφού θα σου επιτρέψει να βγεις ασπροπρόσωπος, όποιες και αν είναι οι απαιτήσεις του παιχνιδιού που θα κυκλοφορήσει σε 1+ χρόνια από τώρα.\nΤο τρίπτυχο της απόδοσης ολοκληρώνεται με τη μνήμα RAM. Αν και αποτελεί ένα από τα λίγα μέρη ενός laptop που (υπό προϋποθέσεις) μπορείς να αναβαθμίσεις, δεν έχεις κανένα λόγο να μην κάνεις από την αρχή τη σωστή επιλογή. Τα 16GB που αποτελούν την πιο συνηθισμένη επιλογή των κατασκευαστών της κατηγορίας, είναι αρκετά για να συμπληρώσουν επαρκώς μία μοναδική gaming εμπειρία.\nΤο τμήμα του Laptop/Υπολογιστή που δεν απασχόλησε ποτέ κανέναν, αν δεν ήταν gamer. Εσύ όμως ξέρεις την κρισιμότητά του για την απόδοση της συσκευής σου. Φυσικά αναφερόμαστε στην κάρτα γραφικών ως το μοναδικό τμήμα με δική του μνήμη. Εδώ επίσης λοιπόν ισχύει ο γενικός κανόνας «όσο περισσότερο, τόσο καλύτερο» με πολλούς κατασκευαστές να επικεντρώνουν την παραγωγή τους σε κάρτες γραφικών 8GB. Αυτό φυσικά δεν σημαίνει ότι δεν μπορείς να προχωρήσεις με μία πιο premium επιλογή, αναζητώντας μία πραγματικά ξεχωριστή λειτουργία gaming από τη συσκευή σου.\nΥψηλές αποδόσεις σε βαριές εφαρμογές και παιχνίδια\nΔυσκολότερη μεταφορά λόγω μεγέθους αλλά και βάρους\nΟι επιλογές της κατηγορίας είναι πολλές. Σχεδόν όλοι οι κατασκευαστές έχουν δημιουργήσει μία gaming σειρά, με τα χαρακτηριστικά τους να βελτιώνονται διαρκώς. Τα Asus Rog και τα HP Omen μπορεί να αποτελούν δύο από τα πιο δημοφιλή μοντέλα, οι επιλογές όμως δεν εξαντλούνται εκεί.\nΒρες τα καταστήματα στην Κύπρο που διαθέτουν Asus laptops και σύγκρινε τιμές εδώ!\nΒρες τα καταστήματα στην Κύπρο που διαθέτουν HP laptops και σύγκρινε τιμές εδώ!\nΕλπίζουμε να βρήκες χρήσιμες τις συμβουλές αγοράς laptop από την Blog team του ppissis.com.cy\nΑν από την άλλη ανήκεις σε αυτούς που απολαμβάνει την έρευνα αγοράς και τη σύγκριση τιμών από την αρχή, ανακάλυψε όλα τα διαθέσιμα μοντέλα των καταστημάτων της Κύπρου εδώ.\nPosted on September 2, 2019 September 3, 2019 Author ppissis teamCategories MarketTags laptopsLeave a comment on Συμβουλές αγοράς laptop από Κύπρο | Φτηνό, επαγγελματικό ή gaming; [updated 2019]\nΤι παίζει τελικά με το ONEPLUS 7 PRO? | by Techaholic\nΌταν το OnePlus 7 Pro έφτασε στην Κύπρο, δεν ήταν λίγοι όσοι μίλησαν για το καλύτερο κινητό του 2019.\nΑνεξάρτητα από την αρχική γνώμη που έχει ο καθένας για την OnePlus ως Brand, η εμφάνιση των αρχικών της συσκευών, έδινε ρεαλιστική βάση σε αυτές τις προσδοκίες. Τι συμβαίνει όμως αφού πάρεις τα χέρια σου το OnePlus 7 Pro;\nΟκ, ξέρουμε το πρώτο πράγμα ανοίγεις την κάμερα και επεξεργάζεσαι τις δυνατότητές της. Μην το αρνηθείς, όλοι αυτό κάνουμε. Παρακάτω όμως, λέμε εμείς τώρα, είναι μια καλή ιδέα να ελέγξεις και τα υπόλοιπα χαρακτηριστικά τη συσκευής.\nΚαι αν ανήκεις σε αυτούς που δεν μπήκαν ακόμα στον κόπο να το κάνουν, η ομάδα των Techaholic το έκανε για σένα, με τα αποτελέσματα να είναι ιδιαιτέρως ενδιαφέροντα…\nΌποια και αν είναι η γνώμη σου για το OnePlus 7 Pro, ένα πράγμα είναι σίγουρο. Η έρευνα αγοράς για το νέο σου κινητό στην Κύπρο, ξενικά από το ppissis.com.cy\nΑκολούθησε τους Techaholic σε:\n● YouTube: https://www.youtube.com/thetechaholic/\n● Facebook: http://www.facebook.com/thetechaholic/\n● Instagram: https://www.instagram.com/the_techaholic\n● Website: http://www.techaholic.gr\n● Twitter: http://www.twitter.com/the_techaholic\nPosted on June 30, 2019 June 30, 2019 Author ppissis teamCategories MarketTags mobile-phonesLeave a comment on Τι παίζει τελικά με το ONEPLUS 7 PRO? | by Techaholic\nΒρες τα σωστά γυαλιά ηλίου για το πρόσωπό σου | Κύπρος 2019\nΟι περισσότεροι αντιμετωπίζουμε την αγορά γυαλιών ηλίου, όπως αντιμετωπίζουμε τη αγορά ενός ζευγαριού παπουτσιών. Εστιάζουμε κυρίως στην εμφάνιση, αφού αποτελούν ένα αξεσουάρ που βρίσκεται σε πρώτη θέση, καθ’ όλη τη διάρκεια της καλοκαιρινής ημέρας.\nΔύσκολα λοιπόν μπορεί κάποιος να θεωρήσει παράλογη αυτή μας την τάση. Το σχήμα και το σχέδιο των γυαλιών ηλίου, είναι εξαιρετικά σημαντικά για την ανάδειξη των χαρακτηριστικών μας, ή ακόμα και την “κάλυψη ατελειών”. Στη συνέχεια θα δούμε με συγκεκριμένα παραδείγματα, το ιδανικό σχήμα γυαλιών ηλίου για το κάθε πρόσωπο. Για την ώρα θα αρκεστούμε στον παράγοντα που οι περισσότεροι προσπερνάμε και δεν είναι άλλος από τους φακούς.\nΤι πρέπει να προσέξω στους φακούς των γυαλιών ηλίου;\nΟκ, είπαμε ότι η εμφάνιση είναι σημαντική, αφού προσδίδει ένα ιδιαίτερο στυλ στον καθένα μας. Τι γίνεται όμως με τους φακούς, που είναι και πολύ πιο δύσκολο να κρίνουμε την ποιότητά τους;\nΥπάρχουν συγκεκριμένες παράμετροι που θα πρέπει να ελέγχουμε, ώστε πριν αγοράσουμε το νέο μας ζευγάρι γυαλιών, να είμαστε όσο το δυνατό πιο βέβαιοι, πως πράγματι τα μάτια μας θα είναι προστατευμένα.\nΥπάρχει σήμα CE; Και ναι, ξεκινάμε από τα βασικά. Από τα πολύ βασικά. Σίγουρα έχεις ξανακούσει για το σήμα πιστοποίησης της Ευρωπαϊκής Ένωσης. Αν όχι, μάλλον είναι καλό να προβληματιστείς για το τι είδους καταναλωτής είσαι. Σε κάθε περίπτωση, εμείς θα σου πούμε πως πρόκειται για ένα σήμα που κάθε προϊόν που κυκλοφορεί εντός Ε.Ε. οφείλει να φέρει. Έχε ωστόσο υπόψη σου, πως δεν αποτελεί κάποιο ευρωπαϊκό πιστοποιητικό, αλλά αυτοδέσμευση του κατασκευαστή πως το προϊόν του συμμορφώνεται με τα ευρωπαϊκά standards.\nΈλεγξε την ετικέτα. Σκοπός της χρήσης γυαλιών ηλίου, είναι η προστασία των ματιών σου από την ηλιακή έκθεση. Οκ, είναι και οι ψαγμένες φωτογραφίες για το instagram, αλλά δεν είναι αυτό το θέμα μας. Είναι λοιπόν σημαντικό το ζευγάρι γυαλιών που θα χρησιμοποιήσουμε να μας προστατεύει από την ακτινοβολία UVB κατά τουλάχιστον 99% και από την ακτινοβολία UVA κατά τουλάχιστον 95%. Όλες αυτές οι πληροφορίες, όπως και η σύνθεση των φακών, παρέχονται στο βιβλιαράκι που συνοδεύει τη συσκευασία των νέων σου γυαλιών ηλίου. Αν διαπιστώσεις ότι τέτοιο βιβλιαράκι δεν υπάρχει, τότε μάλλον καλύτερα να αποφύγεις τη συγκεκριμένη αγορά.\nPolarized φακοί. Από την εμφάνισή τους έως σήμερα, έχουν προκαλέσει μεγάλες συζητήσεις, τόσο στον χώρο των ειδικών, όσο και μεταξύ των καταναλωτών. Τι είναι, γιατί είναι πιο ακριβοί, ποια τα αρνητικά τους και τελικά, αξίζουν τα λεφτά τους; Οι polarized φακοί γυαλιών ηλίου, ή αν προτιμάτε στα ελληνικά, πολωτικοί φακοί, έγιναν γνωστοί γιατί δεν δημιουργούν το “θάμπωμα” που πολλές φορές παρατηρούμε ενώ φοράμε γυαλιά ηλίου με συμβατικούς φακούς. Αυτό συμβαίνει καθώς επιτρέπουν τη διέλευση μόνο των κάθετων ακτίνων φωτός, ενώ μπλοκάρουν σχεδόν όλες τις οριζόντιες ακτίνες. Το αποτέλεσμα αυτής τους της ιδιότητας, είναι να εξαφανίζουν τις αντανακλάσεις που παρατηρούμε συχνά, όταν χρησιμοποιούμε γυαλιά ηλίου με συμβατικούς φακούς.\nΠως όμως είμαστε σίγουροι ότι οι φακοί των γυαλιών ηλίου μας είναι polarized;\nΑν δεν σε καλύπτουν τα πιστοποιητικά του κατασκευαστή, υπάρχουν πιο άμεσοι τρόποι να το διαπιστώσεις. Οι polarized φακοί, λόγω της ιδιότητάς τους να περιορίζουν τις οριζόντιες ακτίνες φωτός, δείχνουν μαυρισμένες τις οθόνες lcd. Μόλις λοιπόν παραλάβεις τα νέα σου γυαλιά, μπορείς να διαπιστώσεις αμέσως ιδίοις όμμασι τα χαρακτηριστικά των φακών σου, απλά κουνώντας τα μπροστά σε μία τέτοια οθόνη.\nΤο υλικό των σκελετών γυαλιών ηλίου\nΠλαστικοί σκελετοί γυαλιών ηλίου\nΜην παρεξηγηθούμε. Αν στο άκουσμα της φράσης “πλαστικοί σκελετοί γυαλιών ηλίου” σκέφτεσαι τα γυαλιά σε σχήμα φράουλας που αγόρασες πέρσι από περίπτερο στην Αγία Νάπα, τότε βρίσκεσαι σε λάθος μέρος.\nΑναφερόμαστε στους πλαστικούς σκελετούς γυαλιών ηλίου και οράσεως, που είναι κατασκευασμένοι από πολυμερή υλικά υψηλής ποιότητας. Στα πλεονεκτήματα αυτών των σκελετών, μετράμε τη μείωση του κόστους, την κυριολεκτικά ατελείωτη ποικιλία στο σχέδιο των σκελετών, αλλά και την αντοχή τους από τα λάθη των πιο απρόσεκτων από εμάς.\nΜεταλλικοί σκελετοί γυαλιών ηλίου\nΣε αυτή την κατηγορία συναντάμε ποικιλία σκελετών γυαλιών, φτιαγμένους από αλουμίνιο, τιτάνιο και πολλά κράματα μετάλλων με διαφορετικές ιδιότητες. Η επιλογή γυαλιών ηλίου με μεταλλικό σκελετό, δίνει μεν μια πιο κομψή όψη στο πρόσωπο μας, ειδικά αν έχουμε έντονα χαρακτηριστικά, ωστόσο είναι σχετικά risky.\nΑυτό, καθώς ο μεταλλικός σκελετός είναι πολύ ευκολότερο να φθαρεί, ή να παραμορφωθεί. Επίσης δεν είναι λίγες οι φορές που παρατηρείται αλλοίωση της όψης (ξεφλούδισμα) του σκελετού μετά την παρατεταμένη έκθεση στον ήλιο. Ασφαλώς τέτοια προβλήματα δύσκολα θα αντιμετωπίσεις με επώνυμα γυαλιά ηλίου, ωστόσο έχοντας στο μυαλό σου ότι το καλοκαίρι στην Κύπρο είναι μεγάλο -τις άλλες χρονιές, φέτος μας ξέχασε- είναι καλό να μην αφήνεις τα γυαλιά σου εκτεθειμένα στην ηλιακή έκθεση διαρκώς.\nΣκελετοί γυαλιών ηλίου από φυσικά υλικά\nΤα τελευταία χρόνια έχουν κάνει αισθητή την παρουσία τους ξύλινα γυαλιά ηλίου, σκελετοί φτιαγμένοι από φύκια, δερμάτινοι σκελετοί, αλλά και σκελετοί γυαλιών φτιαγμένοι από διαφόρων ειδών φυτά και πολλά άλλα.\nΑυτή η τάση φαίνεται πως ήρθε για να μείνει, αφού ακόμα και αναγνωρισμένα brands, κατά καιρούς πειραματίζονται με τη χρήση νέων υλικών. Πολύ δε περισσότερο, μικρότερα ανεξάρτητα brands, που ακολουθώντας την ανάπτυξη της οικολογικής ευαισθησίας ανά το παγκόσμιο, λανσάρουν γυαλιά ηλίου κατασκευασμένα με εναλλακτικά – φιλικά στο περιβάλλον υλικά.\nΑπό μόνη της βέβαια, η επιλογή τέτοιου είδους γυαλιών ηλίου δεν εγγυάται τη μέγιστη προστασία για τα μάτια μας. Σίγουρα όμως, αποτελεί μία επιλογή μακριά από τις συνηθισμένες.\nΤο σχήμα των γυαλιών ηλίου που ταιριάζει σε κάθε πρόσωπο\nΤο σχήμα του σκελετού των νέων σου γυαλιών ηλίου, είναι όπως καλά ξέρεις, πολύ σημαντικό. Υπάρχουν συγκεκριμένες κατηγορίες γυαλιών, που ταιριάζουν σε κατηγορίες προσώπων, ενώ άλλες που τονίζουν τα όποια αδύναμα σημεία σου.\nΩστόσο, οι παρακάτω συμβουλές αποτελούν έναν γενικό κανόνα και όχι μία σταθερή συμβουλή για κάθε πρόσωπο. Σε συνάρτηση με το σχήμα του σκελετού των γυαλιών ηλίου, βρίσκεται το υλικό κατασκευής του. Υλικά που δεν επιτρέπουν την δημιουργία λεπτών σκελετών, όπως για παράδειγμα το ξύλο, δύσκολα μπορούν να ταιριάξουν σε ένα πρόσωπο με έντονα χαρακτηριστικά, ακόμα και αν το σχήμα του σκελετού θεωρείται κατάλληλο.\nΑφού προσδιορίσουμε το σχήμα του προσώπου μας, είναι σημαντικό να καταγράψουμε το κατάλληλο μέγεθος γυαλιών ηλίου για εμάς. Θα πρέπει να θυμόμαστε πως κάθε σκελετός, στην εσωτερική πλευρά του βραχίωνα, αναγράφει κάποιους αριθμούς. Αυτοί αντιστοιχούν στις 4 διαστάσεις του, δηλαδή Πλάτος Γέφυρας, Ύψος Φακού, Πλάτος Φακού και Μήκος Κροτάφου.\nΑμέσως μετά σημαντικό είναι να θυμόμαστε τον γενικό κανόνα σχετικά με το σχήμα των σκελετών γυαλιών που ταιριάζει σε κάθε πρόσωπο.\nAviator – Τα γυαλιά ηλίου Aviator συνήθως έχουν λεπτό συρμάτινο σκελετό που μπορεί να περιλαμβάνει ένα σύρμα κατά μήκος της γέφυρας στη μύτη. Αποτελούν μία ασφαλή επιλογή, αφού προεκτείνονται και στο κάτω μέρος των ματιών, ταιριάζοντας σχεδόν σε όλους τους τύπους προσώπου.\nWayfarer – Τα γυαλιά ηλίου Wayfarer ταιριάζουν επίσης σχεδόν σε κάθε σχήμα προσώπου. Είναι η πλέον δημοφιλής επιλογή τα τελευταία χρόνια. Προσοχή χρειάζεται μόνο σε περίπτωση που το πρόσωπό μας έχει ιδιαίτερα έντονες γωνίες.\nΤετράγωνα – Τα Τετράγωνα γυαλιά ηλίου έχουν μεγάλο σχήμα που καλύπτει το μάτι και το πάνω μέρος του ζυγωματικού. Εντάσσονται στην κατηγορία των fashion επιλογών και είναι καλύτερα να αποφεύγονται από άτομα που διαθέτουν κάποιο ιδιαίτερα έντονο χαρακτηριστικό στο πρόσωπό τους.\nΠεταλούδα – Τα γυαλιά Πεταλούδα έχουν στρογγυλεμένο σκελετό που ανοίγει στους κροτάφους. Βοηθά ιδιαίτερα να καλυφθούν χαρακτηριστικά όπως το εκτενές μέτωπο.\nΟβάλ – Τα Οβάλ γυαλιά ηλίου έχουν στρογγυλεμένες άκρες. Το σοφιστικέ στυλ τους ταιριάζει ιδιαίτερα σε άτομα με στρογγυλό σχήμα προσώπου.\nΟρθογώνια – Τα Ορθογώνια γυαλιά ηλίου έχουν φαρδύ σκελετό. Για τον λόγο αυτό ταιριάζουν πολύ σε πρόσωπα με λεπτά χαρακτηριστικά, αφού προσδίδουν ένταση στην εμφάνισή τους.\nΣτρογγυλά – Τα Στρογγυλά γυαλιά ηλίου γλυκαίνουν το σχήμα του προσώπου. Στο κατάλληλο πάντα μέγεθος, μπορούν να ταιριάξουν σε όλους σχεδόν τους τύπους προσώπου.\nΜάσκα – Τα γυαλιά ηλίου Μάσκα επεκτείνονται πέρα από τον κρόταφο. Αποτελούν την πλέον τολμηρή fashion επιλογή, για λιγότερο συνηθισμένες εμφανίσεις.\nΠλέον που το καλοκαίρι έχει μπει για τα καλά, μπορείς να συγκρίνεις τιμές για τα νέα σου γυαλιά ηλίου, μόνο στο ppissis.com.cy, τη μηχανή σύγκρισης τιμών της Κύπρου.\nPosted on May 13, 2019 May 16, 2019 Author ppissis teamCategories MarketTags sunglassesLeave a comment on Βρες τα σωστά γυαλιά ηλίου για το πρόσωπό σου | Κύπρος 2019\nΟδηγός αγοράς online καλλυντικών 2019\nΗ χρήση καλλυντικών προϊόντων με στόχο, είτε τη διατήρηση της νεότητας, είτε τη βελτίωση της εξωτερικής μας εμφάνισης, έρχεται ήδη από την αρχαιότητα. Πρώτοι οι λαοί της Μέσης Ανατολής χρησιμοποίησαν φυτικά στοιχεία ως καλλυντικά. Αυτή η πρακτική πέρασε αργότερα στον Αιγυπτιακό και Ελληνικό πολιτισμό και μέσα από μία αρκετά σύνθετη πορεία, έφτασε ως τις μέρες μας.\nΣήμερα βεβαίως η αγορά των καλλυντικών έχει γίνει πιο σύνθετη υπόθεση. Χιλιάδες επιλογές καλλυντικών προϊόντων βρίσκονται διαθέσιμες στα καταστήματα, αλλά και online. Εδώ θα πρέπει να κάνουμε έναν αρχικό διαχωρισμό της έννοιας των καλλυντικών, αφού στο άρθρο αυτό θα αναφερθούμε στα προϊόντα περιποίησης. Σύντομα θα υπάρχει διαθέσιμο στο blog του ppissis, σχετικό άρθρο για τα προϊόντα μακιγιάζ.\nΩς προς τα προϊόντα περιποίησης λοιπόν, άλλα αφορούν περιοχές του σώματος, ή του προσώπου μας, ενώ άλλα αποτελούν εξειδικευμένες θεραπείες για τη βελτίωση συγκεκριμένων αδυναμιών. Εξίσου πολλές όμως είναι και οι επιλογές ως προς τη σύνθεση και τη μορφή των σύγχρονων καλλυντικών προϊόντων. Κρέμες, μάσκες, οροί ή αλλιώς serum με μεγάλη ποικιλία ως προς τα συστατικά τους, διεκδικούν μια θέση στη λίστα των αγορών μας.\nΠως όμως επιλέγω τα κατάλληλα καλλυντικά;\nΗ επιλογή των κατάλληλων καλλυντικών δεν είναι πάντα εύκολη υπόθεση. Αναλόγως των αποτελεσμάτων που θέλουμε να πετύχουμε, αλλά και της σύνθεσης των καλλυντικών, είναι καλό να έχουμε στο νου μας ορισμένα πράγματα πριν παραγγείλουμε. Στην κορυφή αυτής της λίστας, βρίσκονται τα συστατικά κάθε καλλυντικού και κυρίως η βαθιά γνώση ενδεχόμενων αλλεργιών που αντιμετωπίζουμε, ώστε να μην βρεθούμε προ δυσάρεστων εκπλήξεων.\nΕδώ πάντως αξίζει να σημειώσουμε πως όσα καλλυντικά κυκλοφορούν σε καταστήματα της Κύπρου και στα ανάλογα online stores τους, πληρούν τις πολύ αυστηρές ευρωπαϊκές προδιαγραφές. Αυτές αφορούν όχι μόνο τη σύσταση των καλλυντικών, αλλά και τις μεθόδους παραγωγής τους. Επομένως, ο πρώτος-χρυσός κανόνας για την αγορά των καλλυντικών, είναι η προσοχή του μέρους που τα προμηθευόμαστε.\nΊσως η βασικότερη κρέμα για κάθε γυναίκα και σίγουρα το καλλυντικό που κάθε κοπέλα ανεξαρτήτως ηλικίας, χρησιμοποιεί πρώτο. Η σωστή επιλογή της κρέμας προσώπου είναι ιδιαίτερα σημαντική, αφού όπως καταλαβαίνουμε, το δέρμα μας έχει άλλες ανάγκες στην αρχή της δεκαετίας των 20 και άλλες όταν έχουμε πλέον περάσει τα 40. Κάθε ηλικία λοιπόν χρειάζεται τα ανάλογα προϊόντα περιποίησης προσώπου.\nΚαλλυντικά για την ηλικία των 20\nΗ προσοχή στα προιόντα περιποίησης πρέπει να ξεκινά από τις μικρές ηλικίες, ιδίως για όσες κοπέλες χρησιμοποιούν συστηματικά προιόντα μακιγιάζ. Στη δεκαετία των 20, το δέρμα χαρακτηρίζεται από την ελαστικότητα, την σφριγηλότητα και τη λάμψη. Ακριβώς δηλαδή όσα στοιχεία επιδιώκουμε να αποκτήσουμε μεγαλώνοντας.\nStep 1: Βασικότερο στοιχείο στην περιποίηση προσώπου είναι ο σωστός καθαρισμός. Αναλόγως του τύπου επιδερμίδας που έχουμε, πρέπει να επιλέγουμε τα κατάλληλα προιόντα. Έτσι, ένας γενικός κανόνας είναι η χρήση gel σε περιπτώσεις λιπαρού δέρματος και γαλακτώματος, εάν το δέρμα μας είναι ξηρό. Επίσης βασική είναι η χρήση των ειδικών σκευασμάτων καθαρισμού, αντί του νερού, καθώς σε αντίθετη περίπτωση η επιδερμίδα μας κινδυνεύει με αφυδάτωση. Ο καθαρισμός του προσώπου μας είναι αναγκαίος σε κάθε περίπτωση, ακόμα και όταν το μακιγιάζ μας είναι ελαφρύ.\nStep 2: Ενυδάτωση της επιδερμίδας του προσώπου. Για τη σωστή ενυδάτωση του προσώπου μας, επιλέγουμε συνηθέστερα μια κρέμα που χαρακτηρίζεται από εύκολη απορρόφηση και που είναι εμπλουτισμένη με ενεργά ενυδατικά συστατικά.\nStep 3: Προστασία σε όλη τη διάρκεια της ημέρας. Το πρόσωπό μας είναι το μέρος του σώματος που εκτίθεται περισσότερο στο εξωτερικό περιβάλλον. Φυσικά επειδή αναφερόμαστε στο περιβάλλον της Κύπρου, το πρώτο πράγμα που θα πρέπει να σκεφτόμαστε, είναι η προστασία από τον ήλιο, με την επιλογή του κατάλληλου αντηλιακού. Πέραν όμως αυτού, η επιλογή της κατάλληλης για το δέρμα μας, κρέμας ημέρας βοηθά όχι μόνο στη διατήρηση της νεότητας, αλλά και στην προστασία από τη φθορά που προκαλούν τα προϊόντα μακιγιάζ.\nΚαλλυντικά για την ηλικία των 30\nΜπαίνοντας στην τρίτη δεκαετία της ζωής μας, οι αλλαγές στον οργανισμό μας είναι μία πραγματικότητα που πρέπει να διαχειριστούμε. Ακόμα και αν καμία συνέπεια των αλλαγών αυτών δεν είναι εμφανής, πρέπει να θυμόμαστε πως η παραγωγή του κολλαγόνου μειώνεται. Το πολύτιμο αυτό στοιχείο είναι που μας προστατεύει από τις ρυτίδες, που είναι απόλυτα φυσιολογικό να δούμε για πρώτη φορά στο πρόσωπό μας. Συνηθέστερες είναι οι ρυτίδες έκφρασης, αυτές που δημιουργούνται γύρω από τα μάτια, ή κάθετα στο στόμα. Για ακόμα μία φορά λοιπόν, η κατάλληλη επιλογή προϊόντων περιποίησης προσώπου, είναι σημαντική για να αντιστρέψουμε την επίδραση του χρόνου.\nStep 1: Ο συνεπής καθαρισμός της επιδερμίδας του προσώπου, παραμένει ο βασικότερος κανόνας και στη δεκαετία των 30. Μάλιστα ακόμα και σε ημέρες που δεν έχουμε χρησιμοποιήσει καθόλου μακιγιάζ, ο καθαρισμός πρέπει να γίνεται ανελλιπώς. Αυτό, καθώς μέσω του καθαρισμού προσώπου, αφαιρούμε ατμοσφαιρικούς ρύπους και άλλες επιβλαβείς ουσίες, που μακροπρόθεσμα επιδρούν στην όψη της επιδερμίδας του προσώπου.\nStep 2: Στην καθημερινή μας ρουτίνα αρχίζουν να εισάγονται κρέμες προσώπου που εκτός από ενυδατικά, περιέχουν και αντιοξειδωτικά συστατικά. Οι πιο συχνές επιλογές, είναι κρέμες προσώπου εμπλουτισμένες με βιταμίνες E και C, αλλά και στοιχεία που βοηθούν την παραγωγή κολαγόνου και ελαστίνης.\nΕδώ θα πρέπει να σημειώσουμε πως είναι αναγκαίος ο διαχωρισμός της κρέμας προσώπου που χρησιμοποιούμε κατά τη διάρκεια της ημέρας, με αυτή της νύχτας. Καθώς η κρέμα που επιλέγουμε είναι εμπλουτισμένη με συστατικά που κάνουν ήπια απολέπιση, η χρήση της κατά τη διάρκεια της ημέρας μπορεί να επιφέρει αντίστροφα αποτελέσματα, αφού αφήνει το δέρμα μας “εκτεθειμένο” στον δυνατό ήλιο της Κύπρου. Έτσι, συνήθως κατά τη διάρκεια της ημέρας, μια απλή κρέμα ενυδάτωσης προσώπου, είναι η βάση όσων χρειαζόμαστε.\nStep 3: Δεν ξεχνάμε τις πιο κρίσιμες περιοχές. Σημεία όπως η περιοχή γύρω και κάτω από τα μάτια, ή η κάθετη περιοχή κάτω από τη μύτη, χρειάζονται πλέον την προσοχή μας. Η επιλογή εξειδικευμένων προϊόντων για τις περιοχές αυτές είναι αναγκαία, ακόμα και αν τίποτα δεν προδίδει πως χρειαζόμαστε ιδιαίτερη φροντίδα για τα συγκεκριμένα σημεία. Μην ξεχνάμε άλλωστε, πως κάθε ρυτίδα δημιουργείται στις βαθύτερες στιβάδες του δέρματος, πολύ πριν γίνει εμφανής σε εμάς.\nStep 4: Σε καμία περίπτωση δεν παραλείπουμε τη χρήση αντηλιακού προσώπου. Με την Κύπρο να κατέχει τα σκήπτρα σε ημέρες ηλιοφάνειας κατ’ έτος, το πρόσωπό μας χρειάζεται διαρκή προστασία από την ηλιακή ακτινοβολία.\nStep 5: Στη δεκαετία των 30 καλό είναι να επιλέγουμε ανά τακτά χρονικά διαστήματα, μάσκες προσώπου ή θεραπείες peeling που καταφέρνουν να απομακρύνουν τα νεκρά κύτταρα, αλλά και να αυξήσουν την παραγωγή του κολλαγόνου.\nΚαλλυντικά για την ηλικία των 40+\nΗ τέταρτη δεκαετία της ζωής μας, χαρακτηρίζεται από σημαντικές αλλαγές για τον οργανισμό μας, που αναπόφευκτα αντανακλούν και στην όψη του προσώπου μας.\nΗ επιδερμίδα του προσώπου τις περισσότερες φορές έχει χάσει την ελαστικότητα και τη λάμψη που είχε στο παρελθόν. Η αντιμετώπιση των ρυτίδων, θέματα δυσχρωμιών και πανάδων, βρίσκονται πλέον στο επίκεντρο της προσοχής μας. Για τον λόγο αυτό είναι χρήσιμο να προσαρμόζουμε τα προϊόντα που χρησιμοποιούμε στις νέες, αυξημένες ανάγκες της επιδερμίδας του προσώπου.\nStep 1: Για την καταπολέμηση της θαμπής και ξηρής επιδερμίδας, συνήθως επιλέγεται κάποιο κατάλληλο γαλάκτωμα, που απορροφάται από το δέρμα μας, διατηρώντας μια λεία και υγιή όψη για το πρόσωπό μας.\nStep 2: Η χρήση ορού, ή αλλιώς serum προσώπου, μάλλον έχει ήδη ξεκινήσει από την προηγούμενη δεκαετία της ζωής μας. Πλέον όμως φροντίζουμε ο ορός να περιέχει σημαντικά στοιχεία όπως αντιοξειδωτικά, βιταμίνες, έως υαλουρονικό οξύ.\nStep 3: Η ενυδατική μας κρέμα εξακολουθεί να παίζει σημαντικό ρόλο στην προστασία, αλλά πλέον και στην αναδόμηση του προσώπου. Κάθε βράδυ λοιπόν φροντίζουμε να τροφοδοτούμε την επιδερμίδα του δέρματος με μία κρέμα πλούσια σε θρεπτικά συστατικά, αφού πλέον οι ανάγκες της επιδερμίδας μας είναι μεγαλύτερες. Κατά τον ίδιο τρόπο προσαρμώζουμε και τα εξειδικευμένα σκευάσματα που χρησιμοποιούμε για την περιοχή των ματιών και του στόματος, ώστε να επιτρέπουμε την ανάπλαση του δέρματος. Και πάλι βεβαίως δεν παραλείπουμε ποτέ την αντηλιακή κρέμα, που θα μας προστατεύσει από τον έντονο ήλιο στην Κύπρο, αποτρέποντας την ξηρότητα και την θαμπάδα του προσώπου μας.\n*Extra tip: Πολλές γυναίκες επιλέγουν να χρησιμοποιούν την κρέμα ματιών στην περιοχή του λαιμού. Πράγματι, η πλούσια σύνθεση των σκευασμάτων που χρησιμοποιούμε για την περιοχή των ματιών, έχει δείξει να επιδρά θετικά στην ιδιαίτερα ευαίσθητη περιοχή του λαιμού.\nStep 5: Κρέμες με στόχο την αντιγήρανση, μπαίνουν στην καθημερινότητά μας. Αυτά τα προϊόντα, με συστατικά που στοχεύουν στην άμεση αναδόμηση “προβληματικών” σημείων, είναι πλούσια σε θρεπτικά συστατικά και ικανά να επιβραδύνουν τις αρνητικές επιπτώσεις που έχει η πάροδος του χρόνου στο δέρμα μας. Προσθετικά σε τέτοια προϊόντα, έρχονται τα ειδικά σκευάσματα, όπως οι λευκαντικές κρέμες για το δέρμα, που χρησιμοποιούνται σε περιπτώσεις δυσχρωμιών.\nΌπως και στην προηγούμενη περίπτωση, έτσι και στις κρέμες σώματος, οι επιλογές μας είναι ουσιαστικά αμέτρητες. Εκτός των βασικών προϊόντων ενυδάτωσης σώματος, βρίσκουμε στην αγορά σειρά σκευασμάτων τόσο για συγκεκριμένες, προβληματικές περιοχές, όσο και για πιο απαιτητικές περιόδους της ζωής μας.\nΒασική κρέμα σώματος\nΩς βασική κρέμα σώματος εννοούμε το σκεύασμα που κύριο στόχο έχει να κρατήσει την επιδερμίδα μας ενυδατωμένη. Πολλές κρέμες και gel σώματος είναι εμπλουτισμένες με επιπλέον θρεπτικά συστατικά, που λειτουργούν ενισχυτικά στη δράση τους.\nΣημαντική παράμετρος για την επιλογή της ιδανικής κρέμας σώματος, είναι τα χαρακτηριστικά της επιδερμίδας μας. Το συνηθέστερο λάθος που όλες έχουμε αντιμετωπίσει, είναι η επιλογή μιας λάθος κρέμας, που δεν ταιριάζει με τον τύπο του δέρματός μας, με αποτέλεσμα να αμελούμε να την χρησιμοποιήσουμε. Για παράδειγμα, μία γυναίκα με λιπαρό δέρμα, είναι σημαντικό να επιλέξει το κατάλληλο καλλυντικό, τόσο σε σύνθεση, όσο και σε μορφή, που θα περιορίζει τη λιπαρότητα της επιδερμίδας της. Τα δημοφιλέστερα προϊόντα για τέτοιες περιπτώσεις είναι τα gel σώματος, που συνήθως είναι εμπλουτισμένα με φυτικά εκχυλίσματα, προσφέροντας μία αίσθηση αναζοωγόνησης κατά την χρήση.\nΚρέμα για την καταπολέμηση της κυτταρίτιδας\nΗ κυτταρίτιδα δεν είναι τίποτε άλλο από τη συγκέντρωση νερού και λίπους, μεταξύ των στιβάδων του δέρματος και του υποδόριου ιστού. Όπως αναφέρουν οι ειδικοί, βασικό κομμάτι της αντιμετώπισής της είναι η σωστή διατροφή και η φυσική άσκηση. Τι συμβαίνει όμως όταν αυτά τα δύο δεν αρκούν;\nΣε αυτές τις περιπτώσεις, ειδικά καλλυντικά προϊόντα μπορούν να συμβάλλουν σημαντικά στην μείωση της κυτταρίτιδας. Τα προϊόντα αυτά, που στην πλειονότητά τους βρίσκουμε σε μορφή κρέμας ή gel, στοχεύουν στην ενυδάτωση της δύσκολης περιοχής και στον εμπλουτισμό της με θρεπτικά συστατικά. Η σύστασή τους ποικίλει ανάλογα με την εταιρεία, αλλά και την πηγή κάθε σκευάσματος. Συνήθως ωστόσο κάθε κρέμα κατά της κυτταρίτιδας περιέχει τουλάχιστον 3 συστατικά μου συμβάλλουν στη σύσφιξη του δέρματος, ενεργοποιώντας παράλληλα την παραγωγή της ελαστίνης του δέρματος.\n*Extra tip: Όπως έχεις παρατηρήσει, κατά τους καλοκαιρινούς μήνες η όψη φλοιού πορτοκαλιού περιορίζεται, όταν το δέρμα σου παραμένει μαυρισμένο. Προσοχή όμως: Δεν πρέπει να παρασύρεσαι από αυτή την βελτίωση, διακόπτωντας τη χρήση των ειδικών προιόντων κατά της κυτταρίτιδας. Επίσης, δεν πρέπει σε καμία περίπτωση να το παρακάνεις με την έκθεση στον ήλιο, ο οποίος ειδικά στην Κύπρο, είναι διαθέσιμος σχεδόν ολόχρονα. Αν υπερβάλλεις κατά την έκθεσή σου, το πιθανότερο είναι να τραυματίσεις βαθύτερα την επιδερμίδα σου.\nΠροϊόντα για τις ραγάδες\nΑυτά τα προϊόντα είναι το Α και το Ω για όσες έχουν ήδη γίνει μαμάδες και θα γίνουν ο καλύτερος σύμμαχος όσων σκοπεύουν να γίνουν.\nΑπό τη φύση μας, το δέρμα μας έχει μία εξαιρετικά σημαντική ιδιότητα: είναι ελαστικό. Χάρις δηλαδή στο κολλαγόνο και την ελαστίνη των βαθύτερων στιβάδων του δέρματος, η επιδερμίδα μας διατηρεί μια σφριγηλή όψη. Μάλιστα οι πρωτείνες αυτές είναι τόσο σημαντικές που διατηρούν τη σφρυγιλότητα του δέρματος ακόμα και όταν για διάφορους λόγους η επιδερμίδα μας προσαρμόζεται, για παράδειγμα σε περιόδους μικρής αυξομείωσης του βάρους.\nΩστόσο σε περιπτώσεις απότομης αλλαγής ο οργανισμός μας δεν προλαβαίνει να προσαρμοστεί και έτσι εμφανίζονται στο δέρμα μας αυτές οι ενοχλητικές γραμμές, γνωστές ως ραγάδες. Οι περίοδοι της εφηβείας, της εγκυμοσύνης και της μεγάλης αυξομείωσης του σωματικού μας βάρους, είναι οι συνηθέστερες για την εμφάνιση ραγάδων.\nΗ αντιμετώπιση των ραγάδων δεν είναι εύκολη υπόθεση. Σίγουρα όμως χάρις στην εξέλιξη της έρευνας, έχουμε πλέον διαθέσιμα καλλυντικά προϊόντα που μπορούν να συμβάλλουν σημαντικά στην καταπολέμησή τους. Η χρήση μιας αναπλαστικής κρέμας που θα φτάνει τα βαθύτερα στρώματα του δέρματος μας, προκαλώντας αύξηση στην παραγωγή κολλαγόνου και ελαστίνης, είναι εξαιρετικά σημαντική. Επίσης σημαντική είναι η επιλογή της κρέμας μας να συμβάλλει στην καλή ενυδάτωση της ανώτερης στιβάδας του δέρματος, αφού οι ραγάδες εκτός από οπτικά αντιληπτές, είναι ενοχλητικές και στην αφή.\nΕπιπλέον, η χρήση μιας ειδικών αμπούλων, ή ελαίων, είναι πολύτιμα όπλα τόσο στην πρόληψη, όσο και στην καταπολέμιση των ραγάδων που έχουν ήδη σχηματιστεί. Είναι σημαντικό να θυμόμαστε πως οι ραγάδες δεν είναι σταθερές. Το ότι δηλαδή έκαναν την εμφάνισή τους αρχικά ως μικρά σημάδια, δεν σημαίνει ότι δεν θα αναπτυχθούν περαιτέρω. Χρειάζονται συστηματικά την προσοχή μας, καθώς και τη φροντίδα για τον περιορισμό τους, πάντα με τα κατάλληλα προϊόντα.\nΗ φροντίδα των μαλλιών είναι ίσως η πιο απαιτητική δραστηριότητα για κάθε γυναίκα. Τα μαλλιά μας, ταλαιπωρούνται διαρκώς, όχι μόνο λόγω της έκθεσης στον ήλιο της Κύπρου και τους ρύπους της πόλης. Ξέρουμε καλά πως οι πιο βασικοί λόγοι φθοράς των μαλλιών μας, είναι η συστηματική χρήση βαφών, αλλά και η χρήση των συσκευών styling.\nΕπειδή όμως δεν είναι ρεαλιστική μία καθημερινότητα χωρίς να φροντίζουμε την εικόνα των μαλλιών μας, μάλλον λύσεις που προτείνουν να σταματήσουμε να χρησιμοποιούμε ισιωτικά και ψαλίδια, δεν είναι εφικτές. Επομένως το ζητούμενο είναι η προστασία των μαλλιών μας με τα κατάλληλα προϊόντα, που θα επιτρέπουν να διατηρούν τη λάμψη τους.\nΕν αρχή ην το σαμπουάν. Η επιλογή του κατάλληλου σαμπουάν είναι σημαντική όχι μόνο για την υγεία των μαλλιών, αλλά και για την προστασία της ιδιαίτερα ευαίσθητης περιοχής του δέρματος του κεφαλιού. Ειδικά αν τα μαλλιά μας είναι ταλαιπωρημένα, η επιλογή ενός σαμπουάν με επιπλέον θρεπτικά που θα δημιουργεί ένα φιλμ προστασίας από τη ρίζα έως την άκρη, θα βοηθήσει σημαντικά.\nΓια τις γυναίκες με βαμμένα μαλλιά, η επιλογή μιας εξειδικευμένης μάσκας μαλλιών είναι μάλλον αναγκαία. Με αυτή, τα μαλλιά ανακτούν πολλά θρεπτικά συστατικά που τείνουν να χάνονται από τη χρήση των βαφών σε μεγάλη διάρκεια. Προσοχή όμως: Κάθε μάσκα μαλλιών προορίζεται για συγκεκριμένη χρήση και για συγκεκριμένο τύπο μαλλιών. Θα πρέπει απαραίτητα να τηρούνται οι οδηγίες των εταιρειών, αφού αν το παρακάνουμε, είναι πιθανό να δημιουργήσουμε τα αντίθετα από τα επιθυμητά αποτελέσματα.\nΓια καθε προιον περιποιησης που χρειαζεσαι, μπορεισ να συγκρινεισ τιμεσ στο ppissis.com.cy\nPosted on May 8, 2019 May 8, 2019 Author ppissis teamCategories MarketTags face-care-1Leave a comment on Οδηγός αγοράς online καλλυντικών 2019\nXiaomi Mi 9 unboxing αλά κυπριακά | by Techaholic\nΤο τελευταίο απόκτημα της Xiaomi, το Mi 9 έφτασε στην Κύπρο. Παρόλο που δεν περιλαμβάνεται στη λίστα των πιο αναμενόμενων κινητών για το 2019, όπως θα διαπιστώσετε οι ίδιοι, τα χαρακτηριστικά του εντυπωσιάζουν.\nΣε λιγότερα από 10′ μπορείς να δεις το unboxing του νέου Xiaomi Mi 9 από την ομάδα του Techaholic. Σε περίπτωση που αν και tech freak, δε γνωρίζεις ακόμα το συγκεκριμένο youtube κανάλι, να σου πούμε πως είναι made in Cyprus και σίγουρα αξίζει την προσοχή σου. Αρκετά όμως με τα λόγια, πάμε στην κινητάρα:\nΌπως μάλλον γνωρίζεις, για να βρίσκεσαι σε αυτό το blog, στο ppissis.com.cy, τη μηχανή Σύγκριση τιμών της Κύπρου, μπορείς να συγκρίνεις τις τιμές των καταστημάτων, πριν αγοράσεις το νέο σου Xiaomi Mi 9, καθώς και οποιοδήποτε άλλο κινητό τηλέφωνο σε ενδιαφέρει. Εμείς να συστήσουμε λίγη υπομονή ακόμα, καθώς πολύ σύντομα θα το διαθέτουν περισσότερα κυπριακά καταστήματα.\n● Android App: http://bit.ly/ttaandroid\nΕλπίζουμε να βρήκες το unboxing του Xiaomi Mi 9, όσο ενδιαφέρον το βρήκαμε εμείς. Η αλήθεια είναι πως πλέον ο ανταγωνισμός των κατασκευαστών κινητών έχει αυξηθεί σημαντικά. Το ίδιο σημαντικά έχουν αυξηθεί και οι απαιτήσεις μας ως καταναλωτές.\nΑκόμα και όσοι έχουμε περάσει ελαφρώς την ηλικία των 25 ετών, επομένως ζήσαμε την εποχή που το MMS (αποστολή φωτογραφίας μέσω μηνύματος) ήταν μία μικρή επανάσταση, σήμερα μπορεί να σχολιάσουμε αρνητικά τα χιλιοστά των bezels στην οθόνη. Γιατί όμως αυτό να είναι κακό; Τα κινητά εξελίσσονται διαρκώς και ευτυχώς γι όλους μας, ακόμα και οι οικονομικές σειρές πολλών κατασκευαστών, έχουν να επιδείξουν αξιοπρεπέστατες επιδώσεις.\nΑυτό ήταν άλλωστε εξ’ αρχής και το στοίχημα των κινητών της Xiaomi. Να παρέχει οικονομικές συσκευές, που θα ανταγωνίζονται τα αντίστοιχα μοντέλα των δυτικών εταιριών. Τι λέτε, τα έχει καταφέρει;\nΜέχρι να τα ξαναπούμε, μπορείς να βρεις την καλύτερη τιμή για το Xiaomi Mi 9 στην Κύπρο, εδώ.\nPosted on April 7, 2019 April 7, 2019 Author ppissis teamCategories MarketTags mobile-phonesLeave a comment on Xiaomi Mi 9 unboxing αλά κυπριακά | by Techaholic\nΑπό την ανακάλυψη του καφέ, στη μηχανή espresso και την καφετιέρα γαλλικού\nΣήμερα οι περισσότεροι δυσκολευόμαστε να φανταστούμε τη ζωή μας χωρίς καφέ. Ανεξάρτητα αν επιλέγουμε espresso, φίλτρου, φραπέ, κυπριακό, ή οποιοδήποτε άλλο είδος, ο καφές είναι μέρος της καθημερινότητάς μας. Όχι μόνο ως το αναγκαίο ρόφημα για να ξεκινήσει η μέρα μας, αλλά και ως το ρόφημα, που ειδικά στην Κύπρο, τιμούμε μέχρι και νωρίς το βράδυ.\nΤα πράγματα όμως δεν ήταν πάντα έτσι. Η ανθρωπότητα άργησε πολύ να ανακαλύψει τη χαρά των καφέ κόκκων. Άργησε ακόμα περισσότερο να διαμορφώσει τα εργαλεία για την παρασκευή του καφέ, αφού οι μηχανές espresso, οι μηχανές καφέ φίλτρου και οι φραπεδιέρες, είναι ανακάλυψη του 20ου αιώνα.\nPlot Twist: Η μηχανή espresso εφευρέθηκε νωρίτερα από την καφετιέρα γαλλικού καφέ, όπως την ξέρουμε σήμερα\nΗ παράδοση λέει πως περίπου το 600 μ.Χ, σε μία περιοχή της Αιθιοπίας, ο βοσκός Καλντί οδήγησε το κοπάδι του σε μία διαφορετική διαδρομή απ’ ότι συνήθως. Κατά την επιστροφή τους το βράδυ, παρατήρησε ότι τα πρόβατα είχαν ιδιαίτερη ενέργεια και σημάδια νευρικότητας, σαν εμάς όταν ακούμε στην τηλεόραση εκφράσεις όπως “νεκρό πτώμα”. Την επομένη ακολουθώντας και πάλι την ίδια διαδρομή παρατήρησε ότι συνέβη το ίδιο στο κοπάδι του. Προσπαθώντας να καταλάβει τους λόγους, συνειδητοποίησε ότι τα πρόβατά του έτρωγαν τα φύλλα και τους καρπούς ενός φυτού, το οποίο όπως ήταν λογικό του έξαψε την περιέργεια.\nΈτσι ο ίδιος μάζεψε μία ποσότητα αυτών των καρπών και αφού τους δοκίμασε, παρατήρησε ανάλογες επιδράσεις και στον ίδιο.\nΠερήφανος για την ανακάλυψη αυτού του παράξενου καρπού, μοιράστηκε αυτή του τη γνώση με την τοπική κοινωνία. Η παράδοση λέει πως η διάδοση της χρήσης αυτών των καρπών -κοινώς, του καφέ- οφείλεται στην ένταξή τους στη ζωή των μοναχών. Αυτό το νέο ρόφημα που σε γέμιζε με ενέργεια, ήταν άλλωστε ότι χρειαζόταν για την υποβοήθηση των ολονύκτιων προσευχών τους.\nΗ συστηματική χρήση του καφέ, εμφανίζεται ωστόσο στους Άραβες, οι οποίοι προσθέτοντας μπαχαρικά, δημιουργούσαν ένα αρωματικό αφέψημα. Κατά τα μεσαιωνικά χρόνια ο καφές καλλιεργείται συστηματικά στην περιοχή της Ερυθράς Θάλασσας, ενώ οι Άραβες επιχειρούν να διατηρήσουν το μονοπώλιο της καλλιέργειας αυτής, χωρίς μεγάλη επιτυχία, όπως αποδείχθηκε.\nΚατά τον 15ο αιώνα ο καφές εξαπλώνεται πρώτα στη Μέκκα, και από εκεί στην Κωνσταντινούπολη. Τα πρώτα καταστήματα που σερβίρουν καφέ είναι γεγονός, σε πολλές πόλεις της Μέσης Ανατολής και της Κωνσταντινούπολης, ενώ σύντομα οι Δυτικοί ταξιδιώτες, εντυπωσιάζονται από το εξωτικό αυτό ρόφημα, συμβάλλοντας στη διάδοσή του στη Δυτική Ευρώπη.\nΕκεί τα πράγματα φάνηκε να δυσκόλεψαν, αφού η Παπική εκκλησία της εποχής -που γενικά δεν φημιζόταν για την προοδευτικότητά της- θεώρησε το ποτό σατανικό, λόγω της διέγερσης που προκαλούσε σε όσους το κατανάλωναν. Αυτό βέβαια ίσχυσε μέχρι το 1600, οπότε και ο Πάπας Κλήμης VIII, ευχαριστημένος από το άρωμα και τη γεύση του, το βαπτίζει “χριστιανικό”.\nΉξερες ότι στην Κύπρο καθένας από εμάς καταναλώνει 4,9 κιλά καφέ κάθε χρόνο;\nΠροοδευτικά τα φυτά καλλιεργήθηκαν σε βοτανικούς κήπους πολλών ευρωπαϊκών πόλεων, δεδομένου ότι το κλίμα δεν επέτρεπε τη μαζική εξωτερική καλλιέργεια στην Ευρώπη. Αυτό άλλαξε με την ανακάλυψη του “Νέου Κόσμου” οπότε και ο καφές διαδόθηκε στην αμερικανική ήπειρο. Στο νότιο τμήμα της μάλιστα, η καλλιέργειά του απέκτησε τόσες διαστάσεις, που σήμερα η Βραζιλία θεωρείται η μητέρα πατρίδα του καφέ.\nΩς ανθρωπότητα πάντως, δε μπορεί κανείς να πει ότι βιαστήκαμε να εφεύρουμε συσκευές για την παρασκευή αυτού του νέου ροφήματος.\nΗ εφεύρεση της μηχανής espresso\nΣτο τέλος του 19ου αιώνα, παρουσιάστηκε η πρώτη μηχανή espresso, από τον Luis Bernard Babaut, τη πατέντα του οποίου αγόρασε λίγο αργότερα ο Edouard Loysel. Εκείνος με τη σειρά του κατασκέυασε μία παραλλαγή, την οποία και παρουσίασε σε έκθεση στο Παρίσι το 1855. Η μηχανή espresso του Loysel, αρχικά εντυπωσίασε από την ταχύτητα παραγωγής καφέ espresso, αφού μπορούσε να παράγει 1.000 φλυτζάνια την ώρα. Παράλληλα όμως εντυπωσίασε αρνητικά και από την καμένη γεύση του καφέ, που σήμερα θα μας θύμιζε τη γέυση του espresso γνωστής αλυσίδας της Κύπρου, που όμως δεν μπορούμε να κατονομάσουμε, αφού δε μας περισσεύουν λεφτά για δικαστήρια.\nΗ πρώτη κανονική μηχανή espresso κατασκευάστηκε από τον Luigi Bezzera στο Μιλάνο της Ιταλίας το 1901 και ονομάστηκε Tipo Gigante.\nΠαρά την εντυπωσιακή της μορφή, ούτε η μηχανή espresso του Bezzera μπόρεσε να λύσει το πρόβλημα με την καμένη γεύση του καφέ. Ευτυχώς για όλους μας, μερικά χρόνια αργότερα και συγκεκριμένα το 1905, η λύση δόθηκε από τον Desiderio Pavoni. Ο Pavoni κράτησε τη βασική κατασκευαστική ιδέα του Bezzera προσπαθώντας ωστόσο να κατανοήσει τους λόγους που έκαναν τον καφέ της μηχανής πικρό. Μετά από πολλούς πειραματισμούς κατέληξε στο συμπέρασμα που ισχύει μέχρι σήμερα, πως το καλύτερο αποτέλεσμα είναι στους 90,5ºC και στα 9 bar πίεσης νερού. Η μηχανή του Pavoni, με μορφή αρκετά κοντινή σε αυτή της παρακάτων φωτογραφίας, κυριάρχησε έτσι στην Ιταλία.\nΑπό τότε βέβαια χρειάστηκε να περάσει σχεδόν μισός αιώνας, μέχρι να λανσαριστεί μία καφετιέρα espresso που δεν θα απευθύνεται μόνο σε επαγγελματίες, αλλά θα είναι κατάλληλη και για οικιακή χρήση.\nΣυγκεκριμένα, το 1947 ο Achille Gaggia παρουσίασε την καφετιέρα espresso με το όνομα Crema Coffee Machine. Η μηχανή espresso του Gaggia, που λειτουργούσε με μοχλό, κατόρθωνε να παράγει πίεση ατμού πάνω από 8 bar, την ίδια ώρα που το κόστος της ήταν σχετικά χαμηλό, επιτρέποντας της να διατεθεί στην αγορά λιανικής.\nΈκτοτε η εξέλιξη των μηχανών espresso, είναι σημαντική. Όλες όμως οι μεταγενέστρερες καφετιέρες espresso βασίστηκαν στις καινοτομίες που εισήγαγε ο Gaggia. Χάρις σε αυτόν λοιπόν και σε όσους συνέχισαν να καινοτομούν εξελίσσοντας τις καφετιέρες, μπορούμε πλέον να έχουμε οικιακές μηχανές espresso που ο καθένας μπορεί να αγοράσει.\nΗ εφεύρεση της μηχανής καφέ φίλτρου\nΟι μηχανές καφέ φίλτορυ, ή πιο απλά, οι καφετιέρες γαλλικού αποτελούν εφεύρεση που ακολούθησε αυτή των μηχανών espresso. Αυτό ακούγεται πολύ παράξενο αφού η μηχανική του είναι σαφώς απλούστερη από τις ανάλογες των καφετιέρων espresso. Μία ποσότητα ζεστού νερού τοποθετείται σε ένα δοχείο που περιλαμβάνει τον αλεσμένο καφέ και τα υπόλοιπα τα φροντίζει η δύναμη της βαρύτητας.\nΣτην περίπτωση των μηχανών καφέ φίλτρου, η δυσκολία δεν αφορούσε τόσο την ίδια τη μηχανή, όσο τα παρελκόμενα. Συγκεκριμένα, το πρόβλημα είχε να κάνει με τη γεύση του παραγόμενου καφέ, αφού αυτή επηρεαζόταν από το υλικό που χρησιμοποιούνταν ως φίλτρο.\nΈως το 1908, το φιλτράρισμα του καφέ γινόταν με τη χρήση λινού υφάσματος. Το πρόβλημα ήταν ότι το ύφασμα συγκρατούσε μεν τον αλεσμένο καφέ, άφηνε όμως μια ιδιαίτερη -άσχημη- γεύση στο παραγόμενο ρόφημα.\nΗ λύση δεν δόθηκε από κάποιον κατ’επάγγελμα εφευρέτη, αλλά από έναν καθημερινό άνθρωπο. Η Melitta Bentz προσπαθώντας να βελτιώσει την ποιότητα του καφέ που έφτιαχνε για τα μέλη της οικογένειάς της, σκέφτηκε να αντικαταστήσει το λινό ύφασμα με στυπόχαρτο, ένα είδος χαρτιού που χρησιμοποιούταν για να αφαιρούνται λεκέδες από μελάνι ή λάδι πάνω από τα ρούχα. Το αποτέλεσμα ήταν εξαιρετικά καλό και η ίδια η Bentz δεν άργησε να καταλάβει πως δημιούργησε το πρώτο φίλτρο, παραλλαγές του οποίου χρησιμοποιούμε ακόμα και σήμερα.\nΣύντομα η εφευρετική Melitta Bentz κατοχύρωσε μέσω πατέντας τα φίλτρα της και άρχισε την παραγωγή και την εμπορία τους, μέσω της εταιρείας που δημιούργησε.\nΑρκετά χρόνια αργότερα και συγκεκριμένα το 1957 ιδρύθηκε η αμερικανική εταιρεία Bunn στο Springfield του Illinois και άρχισε και αυτή να κατασκευάζει χάρτινα φίλτρα για την αμερικανική αγορά, ερίζοντας για την εφεύρεσή τους με τη Bentz. Ωστόσο η χρονική απόσταση δεν επιτρέπει σε κανέναν να αμφισβητήσει πως χάρις στη Bentz υπάρχουν φίλτρα γαλλικού καφέ, ακόμα και αν μέχρι το 1963 η μηχανή παραγωγής του καφέ φίλτρου, ήταν χειροκίνητη.\nΕδώ, για να είμαστε δίκαιοι πρέπει να αναφέρουμε πως η εταιρεία Bunn προσπάθησε να κλέψει τη δόξα της Bentz, αλλά πράγματι καινοτόμησε, όταν το 1963 δημιούργησε την αυτοματοποιημένη καφετιέρα γαλλικού. Όπως καταλαβαίνετε, παραλλαγές αυτής της συσκευής είναι όλες οι μηχανές καφέ φίλτρου, που κυκλοφορούν έως σήμερα.\nΟ σχεδιασμός της φραπεδιέρας\nΕντάξει, όσο και αν φουσκώνουμε από υπερηφάνεια για τον εθνικό καφέ σε Κύπρο και Ελλάδα, δεν πρέπει να έχουμε αυταπάτες. Ναι μεν, ο φραπέ, ή frappe, πράγματι επινοήθηκε στη Θεσσαλονίκη από τον Δημήτρη Βακόνδιο, όμως όταν αναφερόμαστε σε φραπεδιέρα (ή φραπιέρα, ανάλογα σε ποια περιοχή είμαστε) εννοούμε ένα μίξερ ροφημάτων.\nΕπομένως αν μας ενδιαφέρει η ιστορική αναδρομή στην εφεύρεση των μίξερ, θα πρέπει να ανατρέξουμε στα τέλη του 19ου αιώνα. Συγκεκριμένα, το πρώτο ηλεκτρικό μίξερ θεωρείται ότι είναι αυτό που εφευρέθηκε από τον Αμερικανό Rufus Eastman το 1885. Με την εξάπλωση του ηλεκτρισμού κατά τον 20ο αιώνα, είναι αυτονόητο ότι συσκευές που βοηθούσαν στην ανάδευση, διαδόθηκαν.\nΜέχρι τα μέσα της δεκαετίας του 1920 ένα τυπικό αμερικάνικο σπίτι διέθεται ένα μίξερ κουζίνας. Προφανώς, η χρήση του τότε αφορούσε τη μαγειρική/ζαχαροπλαστική. Πέρασαν αρκετά χρόνια και δημιουργήθηκαν αρκετές παραλλαγές των μίξερ, έως ότου διαμορφωθεί ο ηλεκτρικός αναδευτήρας, που ονομάζουμε φραπεδιέρα.\nΓια την ιστορία πάντως να σημειώσουμε πως η πρώτη συσκευή δημιουργήθηκε πριν το 1938, οπότε και παρουσιάστηκε ο στιγμιαίος καφές από την ελβετική εταιρία Nestlé. Ελπίζουμε να μην απογοητεύουμε πολλούς αναγνώστες, αν μαθαίνουν από εμάς πως η φραπιέρα δεν είναι ελληνική εφεύρεση.\nΚαφετιέρα κυπριακού καφέ\nΤο new entry των μηχανών καφέ, υπήρξε η καφετιέρα κυπριακού καφέ. Ουσιαστικά πρόκειται για μία compact μηχανή, αντί του παραδοσιακού μπρικιού που έπρεπε να τοποθετηθεί σε μία αυτόνομη εστία θερμότητας.\nΟυσιαστικά πρόκειται για μία πιο σύγχρονη -και αυτοματοποιημένη- εκδοχή του τρόπου παρασκευής του πλέον παραδοσιακού καφέ. Παρόλο που πράγματι η ποιότητα του καφέ που μας δίνει, είναι ιδιαίτερα καλή, η διάδοσή της δεν μπορεί κανείς να ισχυριστεί ότι είναι μεγάλη.\nΑυτό οφείλεται πιθανώς στο ότι η παρασκευή του κυπριακού καφέ είναι μία απλή διαδικασία, που δεν κάνει αναγκαία την αγορά μηχανής για την παρασκευή του. Από την άλλη, δεν πρέπει να ξεχνάμε πως η μηχανές κυπριακού καφέ λανσαρίστηκαν μόλις τα τελευταία χρόνια, επομένως χρειάζεται χρόνος για να ενταχθούν στις τυπικές συσκευές της μέσης κυπριακής κουζίνας.\nΜπορείς να συγκρίνεις τιμές για τη νέα σου μηχανή espresso, καφετιέρα γαλλικού, καφετιέρα κυπριακού, ή φραπεδιέρα, μόνο στο ppissis.com.cy, τη μηχανή σύγκρισης τιμών της Κύπρου.\nPosted on March 31, 2019 April 7, 2019 Author ppissis teamCategories Market, UncategorizedTags espresso-machinesLeave a comment on Από την ανακάλυψη του καφέ, στη μηχανή espresso και την καφετιέρα γαλλικού\nQuiz: Ποιος χαρακτήρας του Βουράτε Γειτόνοι είσαι;\nΛίγο πριν την πρεμιέρα της ταινίας “Βουράτε Γειτόνοι” το blog του ppissis είναι εδώ, για να σε βοηθήσει να καταλάβεις, ποιος χαρακτήρας της ταινίας είσαι.\nΑν ακόμα δεν προμηθεύτηκες το εισιτήριο σου για την ταινία, μπορείς να το κάνεις εδώ.\nTop μοντέλα κινητών\nTop μοντέλα τηλεοράσεων\nSamsung 43” UE43NU7122\nLG 55” 55UK6200\nSamsung 55” UE55NU7102\nLG 32” 32LK500B\nLG 55” 55UK6400\nΓια οτιδήποτε και αν θέλεις να αγοράσεις, ξεκίνα τώρα να συγκρίνεις τιμές, μόνο στο ppissis.com.cy\nPosted on March 19, 2019 March 19, 2019 Author ppissis teamCategories QuizTags laptopsLeave a comment on Quiz: Ποιος χαρακτήρας του Βουράτε Γειτόνοι είσαι;


Εφαρμογή του Microsoft Office για iOS - Υποστήριξη του Office\nOffice app for iOS Περισσότερα... Λιγότερα\nΣημείωση: Η εφαρμογή του Office για iOS είναι διαθέσιμη προς το παρόν μόνο για iPhone. Η υποστήριξη για iPad θα προστεθεί αργότερα. Για την καλύτερη δυνατή εμπειρία αυτή τη στιγμή στο iPad, κατεβάστε και χρησιμοποιήστε τις μεμονωμένες εφαρμογές Word, Excel και PowerPoint από το App Store. Για περισσότερες πληροφορίες ανατρέξτε στο θέμα Εγκατάσταση και ρύθμιση του Office σε iPhone ή iPad.\nOffice Lens για iOS\nΗ εφαρμογή του Office λειτουργεί σε iPad;\nΗ εφαρμογή του Office για iOS είναι διαθέσιμη προς το παρόν μόνο για iPhone. Η υποστήριξη για iPad θα προστεθεί αργότερα. Για την καλύτερη δυνατή εμπειρία αυτή τη στιγμή στο iPad, κατεβάστε και χρησιμοποιήστε τις μεμονωμένες εφαρμογές Word, Excel και PowerPoint από το App Store. Για περισσότερες πληροφορίες ανατρέξτε στο θέμα Εγκατάσταση και ρύθμιση του Office σε iPhone ή iPad.\nΓια να στείλετε τα σχόλιά σας σχετικά με την υποστήριξη που προσφέρουμε για τα iPad, ακολουθήστε τις οδηγίες στο τέλος αυτής της ενότητας με τις συνήθεις ερωτήσεις.\nΗ εφαρμογή του Office για iOS χρησιμοποιεί το Office Lens για να σαρώνει και να καταγράφει πληροφορίες σε εικόνες, οι οποίες μπορούν να μετατραπούν σε κείμενο μέσω οπτικής αναγνώρισης χαρακτήρων (OCR). Η αποτελεσματικότητα της OCR εξαρτάται από την ποιότητα της εικόνας με την οποία εργάζεστε, καθώς και από την πολυπλοκότητα, την αναγνωσιμότητα και το μέγεθος του κειμένου που εμφανίζεται στην εικόνα.\nΜετά τη μετατροπή κειμένου από εικόνα, μπορείτε να το ελέγξετε για να βεβαιωθείτε ότι αναγνωρίστηκε σωστά. Για περισσότερες πληροφορίες σχετικά με τις γλώσσες OCR που υποστηρίζονται αυτή τη στιγμή, ανατρέξτε στο θέμα Office Lens για iOS.


Αρχική Ειδήσεις Νέο νοθευμένο, μη ασφαλές λάδι εντόπισε ο ΕΦΕΤ\nΝΟΘΕΙΑ | Σπορέλαιο τεχνητά χρωματισμένο, άγνωστης προέλευσης, είναι στην πραγματικότητα το “ελαιόλαδο” που ο ΕΦΕΤ καλεί το κοινό να μην καταναλώσει.\nΟ Ε.Φ.Ε.Τ., συνεχίζοντας τους ελέγχους για την προστασία των καταναλωτών και της αυθεντικότητας του Ελληνικού Ελαιολάδου, εντόπισε δίκτυο µη σύννομης διακίνησης νοθευμένου – μη ασφαλούς ελαιολάδου.\nΠροηγούμενο άρθρο Νηστίσμο λαχματζούν; Με τη Σόγια Κιμά όλα γίνονται!\nΕπόμενο άρθρο Κέικ καρότου με σταφίδες και κανέλα για τα παιδιά από τον Γιάννη Λουκάκο


"Διαβασμένος" Εργοτέλης, ΠΟΑ με ουσία - Νέα Κρήτη\n"Διαβασμένος" Εργοτέλης, ΠΟΑ με ουσία\nΗμερομηνία δημοσίευσης: 12/09/2016, 22:00\nΤελευταία ενημέρωση: 12/09/2016, 22:08\nΧαμόγελα λοιπόν είχαμε χθες. Ξεκίνησε το πρωτάθλημα της Γ΄Εθνικης και επικράτησαν στην πρεμιερα της κατηγορίας και οι 4 κρητικες ομάδες. Είναι γεγονός όμως πως το διπλό που έκανε ο Εργοτέλης σε μια τόσο δυσκολη εδρα ηταν το αποτελεσμα της ημέρας!\nΠέρυσι τέτοιο καιρό σε ανάλογο γηπεδο ο προβληματικός στον πρώτο γύρο ΟΦΗ έχασε. Ο Εργοτέλης και ο Χατζηνικολάου πηγαν προετοιμασμένοι και βέβαια είχαν... και Λεάλ που κανει πλάκα σε αυτό το επιπεδο! Μεγάλες νίκες ομως ηταν και αυτές που πηραν ΠΟΑ, Ερμής και ΙΝΚΑ. Γιατί εντός έδρας πρεμιερα και έκπληξη συνήθως πάνε μαζί! Πηγα στο Ατσαλένιο και ειδα έναν ΠΟΑ με ουσία! Διαβασμενο και έτοιμο να χτυπησει την κατάλληλη στιγμή. Με εμπειρία και πάθος, έστω χωρίς τη μεγάλη μπάλα. Μια ομαδα που μπορεί να κάνει ζημιές και έξω. Εδώ θα είμαστε...\nKλείνουμε με κάτι διαφορετικό που αφοράει στο μεγαλείο του αθλητισμού, έστω και αν κάποιοι ανύπαρκτοι το υποτιμουν και μαζί με αυτό τους ήρωες του! Ο αθλητισμός εκτός από πρωταγωνιστές, αναδεικνύει και ανθρώπους που με το ύφος και το ήθος τους, παραδίδουν απλόχερα μαθήματα ζωής. Ο χάλκινος παραολυμπιονίκης, Δημήτρης Μπακοχρήστος, ανήκει σ' αυτή την κατηγορία.\nΗ τρίτη θέση στο Ρίο στην κατηγορία των 54κ. στην Αρση Βαρών σε πάγκο, πρόκειται αναμφίβολα για μια μεγάλη επιτυχία, αλλά αν συνυπολογίσει κανείς τις… συνθήκες που προετοιμάστηκε ο Μπακοχρήστος τότε αυτό το μετάλλιο είναι φτιαγμένο από... χρυσό.\nΟ Ελληνας πρωταθλητής το τελευταίο διάστημα προπονούταν και αγωνίστηκε με κάταγμα στον καρπό, παρόλα αυτά έσφιξε τα δόντια, σήκωσε 162κ. και ανέβηκε στο βάθρο. Στις δηλώσεις του ο Μπακοχρήστος αναφέρθηκε στην περιπέτειά της υγείας του και επεσήμανε πως δεν θα σταματούσε τον αγώνα, όσο κι αν πονούσε. Κλείνουμε με τα λόγια του για παράδειγμα προς μίμηση:\n"Τους τελευταίους μήνες με ταλαιπώρησε ένας σοβαρός τραυματισμός στον καρπό μου. Αυτό με δυσκόλεψε πάρα πολύ στην προπόνηση και με έφερε αρκετά πίσω. Προσπαθήσαμε με τους γιατρούς που ήταν δίπλα μου για το καλύτερο και έτσι φτάσαμε μέχρι εδώ. Την τελευταία εβδομάδα έπρεπε να ξεχάσω τον πόνο και να συγκεντρωθώ μόνο στον αγώνα. Έσφιξα τα δόντια και αγωνίστηκα. Δεν θα σταματούσα τον αγώνα, όσο κι αν πονούσα. Ήθελα το μετάλλιο για την πατρίδα μου, για μένα και για όσους ήταν δίπλα μου όλα αυτά τα χρόνια".


Ψάχνοντας για το θαύμα | HuffPost Greece\n25/05/2017 06:57 EEST | Updated 25/05/2017 06:57 EEST\nΨάχνοντας για το θαύμα\nΣε αυτά τα εφτά χρόνια μείναμε ίδιοι. Οι ίδιοι Έλληνες. Η κρίση δε μας έκανε καλύτερους. Τουναντίον, μας συνεπήρε η άποψη ότι «κρίση είναι δε μπορούμε να κάνουμε κάτι». Γίναμε χειρότεροι, ο ένας προσπαθεί να ρίξει τα βαρίδια στον άλλον. Όλοι επιρρίπτουν ευθύνες, κανένας δεν τις παίρνει πάνω του. Και οι πολίτες έρμαια του κάθε Μεσσία, αριστερού ή δεξιού. Ήρθε η κάρα της Αγίας Ελένης. Όλοι έτρεξαν να προσκυνήσουν. Πολιτικά πρόσωπα, κυβερνώντες, πρόσωπα του παρασκηνίου. Όλοι περιμένουν να τους βοηθήσει το Θείο. Δε μπορούμε εμείς, μπορούν οι ανώτερες δυνάμεις, οι υπερφυσικές.\nΕφτά χρόνια έχουμε συνηθίσει να προσκυνάμε. Έχουμε ρουτινιάσει στην ιδέα ότι κάποιοι άλλοι βρίσκονται από πάνω μας, ίσως δυνατότεροι, ίσως οικονομικά ισχυρότεροι. Δε σκεφτήκαμε ποτέ να σηκωθούμε. Ίσως για λίγο, εκείνο το θολό Ιούλη του 2015. Και μετά τι; Άλλα δύο μνημόνια, άλλα βαρύτερα μέτρα, μεγαλύτερη οικονομική ύφεση. Μια Ελλάδα που παραπαίει, μια Ευρώπη που φτάνει στην άκρη του γκρεμού. Υπερβολικός; Ίσως και όχι!\nΣε αυτά τα εφτά χρόνια μείναμε ίδιοι. Οι ίδιοι Έλληνες. Η κρίση δε μας έκανε καλύτερους. Τουναντίον, μας συνεπήρε η άποψη ότι «κρίση είναι δε μπορούμε να κάνουμε κάτι». Γίναμε χειρότεροι, ο ένας προσπαθεί να ρίξει τα βαρίδια στον άλλον. Όλοι επιρρίπτουν ευθύνες, κανένας δεν τις παίρνει πάνω του. Και οι πολίτες έρμαια του κάθε Μεσσία, αριστερού ή δεξιού.\nΉρθε η κάρα της Αγίας Ελένης. Όλοι έτρεξαν να προσκυνήσουν. Πολιτικά πρόσωπα, κυβερνώντες, πρόσωπα του παρασκηνίου. Όλοι περιμένουν να τους βοηθήσει το Θείο. Δε μπορούμε εμείς, μπορούν οι ανώτερες δυνάμεις, οι υπερφυσικές. Εμείς δείξαμε, άλλωστε, ότι δε μπορούμε να τα καταφέρουμε. Συνεχίζουμε να προσκυνάμε. Το Θεό, τους δυνάστες της Ευρώπης, τον κακό μας εαυτό.\nΑυτή η σκέψη δεν είναι αντιευρωπαϊκή. Ίσα ίσα η Ενωμένη Ευρώπη μπορεί να φέρει χίλια καλά. Σε ποια χώρα όμως; Στην Ελλάδα που δε μπορεί να αποδείξει ότι αυτά τα 7 χρόνια δε μπορεί να κουνήσει ούτε το μικρό της δαχτυλάκι για να δείξει ότι μπορεί να ανακάμψει; Δε νομίζω. Όσο η Ελλάδα δείχνει κατώτερη των περιστάσεων θα έρχονται οι άλλοι. Σα γύπες θα στέκονται πάνω από την άψυχη σάρκα της.\nΟ Μεσσιανισμός μας έχει κατακλύσει. Περιμένουμε τον ηγέτη που θα φέρει τη ριζική αλλαγή, τη σανίδα σωτηρίας, την έξοδο από την κρίση. Μάταια. Οι «ηγέτες» δράττονται της ευκαιρίας και μετατρέπονται σε πιόνια της σκακιέρας. Φυσικά, τα στρατιωτάκια της υπόθεσης, τα εύκολα θύματα του Βασιλιά και της Βασίλισσας. Βασιλιάς η Ευρώπη, Βασίλισσες οι τράπεζες.\nΣώζουμε τις τράπεζες, καταστρέφουμε τους εαυτούς μας. Ένας φαύλος κύκλος εσωστρέφειας και αυταπάρνησης. Κανένας δεν προθυμοποιείται να κάνει την αρχή. Η αρχή είναι υπόθεση των άλλων. Εμείς απλά ακολουθούμε. Ακολουθούμε τη μάζα. Μια μάζα που μέχρι στιγμής δείχνει ότι δε μπορεί να αντεπεξέλθει των προσδοκιών. Θαμώνες στα δύσβατα μέρη, σε αδιέξοδα κρίσιμα που μπορεί να φέρει την καταστροφή. Δεν είναι κινδυνολογία, όλα κάποια στιγμή ακολουθούν το δρόμο τους. Και ο δρόμος που ακολουθεί η Ελλάδα δυστυχώς είναι τραχύς.\nΗ επανάσταση ξεκινά από μέσα μας. Αν δεν ξορκίσουμε τον κακό μας εαυτό θα παραμείνουμε δέσμιοι αυτών των ετών. Στάσιμοι σαν το νερό της λίμνης. Προσπαθούμε για εύκολο χρήμα, δεν κοπιάζουμε, προτιμάμε τα πολλά και τα εύκολα. Μας λένε εργατικούς. Μπούρδες. Πάντα υπάρχουν οι κομπίνες και οι λαμογιές που αποδεικνύουν το αντίθετο. Και το ελληνικό τοπίο βρίθει από παραδείγματα τέτοιων.\nΔυστυχώς, δε θα μας σώσει καμία Αγία Ελένη! Γιατί; Ίσως γιατί δεν το αξίζουμε. Δεν είναι καιρός για θαύματα, αλλά για πράξεις. Αυτές θα δείξουν το δρόμο για την Ελλάδα στην Ευρώπη, θα αποτελούν την πυξίδα για ένα καλύτερο αύριο. Ένα αύριο που το κέντρο της δύναμης θα είναι τα έργα μας και όχι οι προσευχές μας. Ας αφήσουμε όλα τα άλλα και ας επικεντρωθούμε στο βασικό στόχο. Και πάντα η σκληρή δουλειά ανταμείβεται επάξια, είναι δεδομένο...\nPLUS: ΚΟΙΝΩΝΙΑ μνημόνιο οικονομική κρίση Θεός Ευρώπη τράπεζες Μεσσιανισμός Ελλάδα


Αμφιβολίες για την ειλικρίνεια των ελληνικών προτάεων από CDU/CSU - Ειδήσεις, επικαιρότητα νέα από Θεσσαλονίκη - Έναντι News - Radio1d.gr\nΑμφιβολίες για την ειλικρίνεια των ελληνικών προτάεων από CDU/CSU\nby Andreas Stamatopoulos · 10 July 2015\nΥψηλόβαθμα στελέχη των Χριστιανοδημοκρατών/ Χριστιανοκοινωνιστών (CDU/CSU) εκφράζουν τις αμφιβολίες τους για την ειλικρίνεια των νέων προτάσεων της ελληνικής κυβέρνησης.\nΟ αντιπρόεδρος της κοινοβουλευτικής ομάδας του CDU/CSU Ραλφ Μπρίνκχαους διερωτήθηκε μιλώντας στο γερμανικό τηλεοπτικό δίκτυο ZDF: «Πόσο αξιόπιστο είναι να πιστεύουμε ότι θα εφαρμοστεί αυτή η λίστα των μεταρρυθμίσεων;».\nΟυσιαστικά περιέχει προηγούμενες ευρωπαϊκές προτάσεις, τις οποίες η ελληνική κυβέρνηση και οι Έλληνες πολίτες απέρριψαν με το δημοψήφισμα της προηγούμενης Κυριακής, πρόσθεσε.\n«Από εκεί εγείρεται το ερώτημα της αξιοπιστίας», εξήγησε ο Μπρίνκχαους.\nΟ άλλος αντιπρόεδρος της κοινοβουλευτικής ομάδας του CDU/CSU Μίχαελ Φουξ δήλωσε μιλώντας στο βρετανικό δίκτυο BBC ότι δυσκολεύεται να εμπιστευθεί τις τελευταίες προτάσεις της Ελλάδας, καθώς την προηγούμενη εβδομάδα οι Έλληνες απέρριψαν μέσω του δημοψηφίσματος τα μέτρα λιτότητας.\n«Θα πρέπει να είμαστε πολύ προσεκτικοί διότι, ειλικρινά, δυσκολεύομαι λίγο να πιστέψω (τις προτάσεις), γιατί ποια είναι η διαφορά μεταξύ της Κυριακής και της σημερινής ημέρας;», διερωτήθηκε ο Φουξ. «Την Κυριακή ο ελληνικός λαός ψήφισε κατά αυτών των μέτρων», πρόσθεσε.\n«Πρέπει να διασφαλίσουμε ότι τώρα εξυπηρετείται η βιωσιμότητα του χρέους, αν αυτό δεν λειτουργεί δεν έχει νόημα», κατέληξε.\nΟ βουλευτής του CSU Χανς-Πέτερ Φρίντριχ επέκρινε σε συνέντευξή του στο γερμανικό ραδιόφωνο τις ελληνικές προτάσεις, αλλά και την Ευρωπαϊκή Επιτροπή.\n«Έχω πολύ μικρή εμπιστοσύνη», είπε. Στο θέμα της Ελλάδας ο πρόεδρος της Κομισιόν Ζαν-Κλοντ Γιούνκερ θα μπορούσε «επίσης να στείλει μια παλιά εφημερίδα, υπογεγραμμένη και τότε κάποιοι θα έλεγαν “ωραία, ωραία”. Αυτή είναι τώρα η βάση», σημείωσε ο Φρίντριχ.\n«Είτε η ελληνική κυβέρνηση κοροϊδεύει τους πολίτες της είτε (κοροϊδεύει) εμάς και πάλι», κατέληξε.\nΑπό την πλευρά του ο επικεφαλής οικονομολόγος της Commerzbank Γεργκ Κράμερ ανέλυσε τις προτάσεις της ελληνικής κυβέρνησης.\n«Με εξαίρεση μερικές διακοσμητικές διορθώσεις, η ελληνική κυβέρνηση υπέβαλε την λίστα των μεταρρυθμίσεων, την οποία πριν μία εβδομάδα είχε συστήσει στους πολίτες της να απορρίψουν», εξήγησε.\nΠαρόλα αυτά ο Κράμερ εκτίμησε ότι «μια συμφωνία είναι πλέον κατά τι πιο πιθανή, αν και κανείς θα πρέπει να έχει στο νου του ότι θα πρόκειται για μια κακή συμφωνία. Διότι η Ελλάδα υποσχέθηκε όπως συνήθως μεταρρυθμίσεις, οι οποίες συχνά μέχρι τώρα δεν εφαρμόζονταν».\nNext story Ιταλία: 12 μετανάστες νεκροί – 823 διασωθέντες σε 8 επιχειρήσεις\nPrevious story Παράνομος οίκος ανοχής σε ξενοδοχείο!


ΓΕΝΕΘΛΙΟ ΩΡΟΣΚΟΠΙΟ ΗΜΕΡΑΣ 25-2-2017\nΑρχική σελίδα Θέματα Προβλέψεις Ημέρας Γενέθλιο Ωροσκόπιο Ημέρας 25-2-2017\nΚρατήστε ένα ανοικτό μυαλό και σήμερα. Αυτό δεν πρέπει να είναι πάρα πολύ δύσκολο, επειδή η ενέργεια σας είναι υψηλή. Στην πραγματικότητα, έλκεστε από νέα πρόσωπα τώρα, καθώς και από νέες ιδέες. Είναι μία από εκείνες τις ημέρες, όταν το πρωτοποριακό πνεύμα σας έρχεται στο παιχνίδι σε ένα μεγάλο δρόμο. Μόνο που τώρα, θέλετε να εξερευνήσετε τα ψυχικά σύνορα, αντί τη γεωγραφική θέση.\nΔώστε στους ανθρώπους χώρο σήμερα, και μην το πάρετε προσωπικά αν φαίνεται ότι θέλουν περισσότερη ελευθερία από ό, τι συνήθως. Η αλήθεια είναι, πιθανώς στη διάθεση για να πετάξει σόλο, τον εαυτό σας. Και αν έχετε συνηθίσει να διατηρείτε μια στενή, στοργική σχέση με τον αγαπημένο ή τους φίλους σας, δεν υπάρχει τίποτα λάθος.\nΜην εκπλαγείτε αν μικρά πλήθη μαζεύονται γύρω σας σήμερα, γιατί είστε τόσο έξυπνοι. Οι άνθρωποι αισθάνονται ότι μπορούν να μάθουν κάτι από εσάς. Μην φοβάστε να δείτε από πού ρέουν οι ιδέες σας, ακόμα κι αν πάρετε καταπληκτικές κατευθύνσεις.\nΗ υπεροπτική συμπεριφορά κάποιου πονάει τα συναισθήματά σας σήμερα. Μπορείτε να αναμένεται μια θερμότερη υποδοχή, ή τουλάχιστον να έχετε την ελπίδα. Προσπαθήστε να θυμηθείτε ότι οι περισσότεροι άνθρωποι έχουν κολλήσει στο κεφάλι τους τώρα - ακόμη και εσάς. Λέων\nΣε μια καλή μέρα, είστε δυνατοί. Σε μια αμφίβολη μέρα - όπως και σήμερα - είναι πιο πιθανό να είστε ισχυρογνώμων. Αλλά ένα από τα καλύτερα χαρακτηριστικά σας είναι η ικανότητά σας να οδηγήσετε και να εμπνεύσετε τους άλλους ανθρώπους. Μην χάσετε αυτή την εξουσία τώρα. Η εστίασή σας τώρα θα πρέπει να είναι σχετικά με το τι είναι καλύτερο για την ομάδα, όχι εσάς. Αφήστε τυχόν ασήμαντες ανησυχίες για λογαριασμό του καθενός.\nΕίστε γεμάτοι από ιδέες, ανησυχίες και άλλα ζητήματα, είναι σε στροφή τα πράγματα στο μυαλό σας, προσπαθώντας να καθορίσετε την καλύτερη απάντηση. Γιατί να μην ζητήσετε από ένα φίλο ή συνάδελφο για βοήθεια; Να πάρετε τη γνώμη κάποιου άλλου θα μπορούσε να σας δώσει ακριβώς τη νέα προοπτική που χρειάζεστε.\nΔεν είστε στη διάθεση για να πετάξετε σόλο σήμερα. Ό, τι έχετε στην ατζέντα σας, τα πάντα είναι καλύτερα όταν είναι μια ομαδική προσπάθεια. Εάν εργάζεστε σε ένα έργο, βάλτε τα κεφάλια σας μαζί για να καταλήξετε σε μια τολμηρή, δημιουργική προσέγγιση. Αν συγκέντρωσετε τους φίλους σας, επιλέξτε μια θέση που είναι φωτεινά, πολύχρωμα και ευνοούν την συνομιλία.\nΈχετε πάντα ένα πραγματικό άτομο, αλλά θα πρέπει να έχετε την υποστήριξη και την αγάπη των άλλων. Αυτό μπορεί να είναι δύσκολο να προχωρήσει, ειδικά ημέρες όπως σήμερα, όταν η εσωτερική ανταρσία σας βγαίνει. Ίσως προσπαθείτε να ανακατεύετε τα πράγματα, αλλά θα μπορούσατε να ωθήσετε τους ανθρώπους μακριά.\nΜια αίσθηση ελευθερίας και δυνατότητας ζωντανεύει τη διάθεσή σας σήμερα. Ο κόσμος φαίνεται φρέσκος. Ιδέες έχουν ιδιαίτερο ενδιαφέρον τώρα, για τις περιπέτειές σας. Διαβάστε προκλητικά άρθρα ή να συμμετάσχετε σε συζητήσεις με φίλους ή συναδέλφους.\nΣήμερα είναι μια μεγάλη μέρα για την ανάμειξη δημιουργικής σκέψης με την παραδοσιακή προσέγγιση, όπως θα αντιμετωπίσετε ένα έργο ή ένα θέμα στην εργασία. Διατηρείτε πάντα το καλό της ομάδας στο μυαλό, γιατί αυτό είναι το πιο σημαντικό πράγμα τώρα. Εστίαση σε αυτό που είναι καλύτερο για όλους. Αυτό θα σας βοηθήσει να προχωρήσετε πέρα από οποιαδήποτε προσωπικό δισταγμό.\nΕίναι μια καλή ημέρα για να συνδεθείτε με παλιούς φίλους και νέες γνωριμίες. Είναι πραγματικά ενδιαφέρον για το πώς ο καθένας κάνει, έχει καλές ιδέες σε περίπτωση που κάποιος χρειάζεται συμβουλές, υποστήριξη ή απλά μια ώθηση στην εμπιστοσύνη. Νέες ιδέες είναι ακόμα πιο ενδιαφέρουσες τώρα από ό, τι συνήθως, έτσι αναμένετε κάποιες καλές συνομιλίες, ή τουλάχιστον κάποιες καλές ατομικές σκέψης.\nΑισθάνεστε ένα φρέσκο αεράκι να φυσάει μέσα από την ψυχή σας σήμερα, σας φέρνει ενέργεια και ένα υπέροχο αίσθημα της προσωπικής ελευθερίας. Δοκιμάστε κάτι νέο - ένα νέο πιάτο όταν θα πάτε έξω για φαγητό, ή μια νέα ιδέα που συναντήσατε όταν διαβάσατε ένα άρθρο ή μιλώντας με έναν φίλο.